Matteo 13 PEV – Mateo 13 AKCB | Biblica\nMatteo 13 PEV – Mateo 13 AKCB\n1Da no ara Yesu fii adi kɔtenaa mpoano. 2Nnipakuw kyeree so wɔ hɔ a ɛmaa no kɔtenaa ɔkorow bi mu a na nnipakuw no nso gyinagyina mpoano hɔ. 3Ofii ase kyerɛkyerɛɛ wɔn wɔ mmebu mu se, “Da bi okuafo bi kɔɔ nʼafum koguu aba. 4Ogu so regu no, aba no bi guu ɔkwan mu maa nnomaa bɛsosɔw ne nyinaa. 5Bi nso koguu ɔbotan so. Ankyɛ na aba no fifii. 6Esiane sɛ na dɔte a ɛwɔ ɔbotan no so sua no nti, owia bɔɔ so no, ne nyinaa hyewee. 7Aba no bi nso guu nsɔe mu, na nsɔe no nyin no emiaa no. 8Aba no bi guu asase pa mu. Enyin, sow aba mmɔho aduasa; bi aduosia na afoforo nso ɔha. 9Nea ɔwɔ aso no, ma ontie!”\nNea Enti A Yesu Kasa Wɔ Mmebu Mu\n10Owiee ne nkyerɛkyerɛ no, nʼasuafo no baa ne nkyɛn bebisaa no se, “Adɛn na daa wonam mmebu so kasa kyerɛ nnipa no?”\n11Yesu buaa wɔn se, “Mo de, wɔde Ɔsoro Ahenni ho ahintasɛm ama mo na wɔn de, wɔmmfa mmaa wɔn ɛ. 12Nea ɔwɔ biribi no, wɔbɛma no bi aka ho na wanya ama abu no so. Na nea onni ahe bi no, kakra a ɔwɔ no mpo, wobegye afi ne nsam. 13Nea enti a ɛma mekasa kyerɛ wɔn mmebu mu no ne sɛ,\n“Wohu de, nanso wonhu;\nwɔte de, na wɔnte ase.\n14Wɔn so na ɛnam ama Yesaia nkɔm a ɔhyɛe se,\n“ ‘Ɔte de, mobɛte, nanso morente ase;\nohu de, mubehu, nanso morenhu no, aba mu.\n15Efisɛ ɔman yi koma apirim.\nSɛ ɛnte saa a anka wɔn ani behu ade,\nna wɔn aso ate asɛm\nna wɔn koma ate asɛm ase,\nna wɔanu wɔn ho asan aba me nkyɛn na masa wɔn yare.’\n16Na mo de, wɔahyira mo ani efisɛ ehu ade; wɔahyira mo aso efisɛ ɛte asɛm. 17Na me de, mereka akyerɛ mo se, adiyifo ne atreneefo pii pɛɛ sɛ wohu nea muhu no, nanso wɔanhu. Wɔpɛɛ sɛ wɔte nea mote no, nanso wɔante.\nOgufo Ho Bɛ No Nkyerɛase\n18“Afei muntie bɛ a ɛfa ogufo a okoguu aba wɔ nʼafum no no nkyerɛase. 19Wɔn a wotie Onyankopɔn asɛm no, na wɔnte ase no te sɛ aba a eguu ɔkwan mu no. Ɔbɔnefo no ba, behwim nea wɔadua wɔ wɔn koma mu no. 20Aba a eguu ɔbotan so no gyina hɔ ma wɔn a wɔte asɛm no, na wɔde anigye so mu. 21Nanso asɛm no nnyina wɔ wɔn mu. Eyi nti ɛnkyɛ na asɛm no awu. Esiane sɛ asɛm no awu nti, sɛ ɔhaw anaa ɔtaa bi ba a, wɔpa abaw. 22Aba a eguu nsɔe mu no gyina hɔ ma wɔn a wotie asɛm no, nanso wiase yi mu abrabɔ mu haw ne agyapade ho dadwen nti ɛmma asɛm no ntumi nyɛ wɔn mu adwuma. 23Na aba a eguu asase pa mu no gyina hɔ ma wɔn a wotie asɛm no, na wɔte ase. Wɔsow aba mmɔho aduasa; bi aduosia; na afoforo nso, ɔha.”\nNwura Ho Bɛ\n24Yesu de bɛ foforo kaa asɛm se, “Ɔsoro Ahenni no te sɛ okuafo bi a oduaa aburow wɔ nʼafum. 25Da koro anadwo a wada no, ne tamfo nso beduaa nwura fraa aburow a wadua no. 26Aburow no renyin no, na nwura no nso renyin.\n27“Okuafo no apaafo bɛka kyerɛɛ no se, ‘Owura, aburow a wuduae no, nwura bi afifi wɔ ase!’\n28“Okuafo no buae se, ‘Ɔtamfo bi na oduae!’\n“Apaafo no bisaa no se, ‘Wopɛ sɛ yekotutu saa nwura no ana?’\n29“Obuaa wɔn se, ‘Dabi da!’ Anyɛ a na moatutu aburow no bi afra nwura no. 30Momma ne nyinaa nyin nkosi twabere na mama atwafo ayiyi nwura no afi aburow no mu ahyew no, na wɔde aburow no nso agu asan so.”\n31Yesu buu wɔn bɛ foforo se, “Ɔsoro Ahenni te sɛ onyaa aba ketewa bi a obi duaa wɔ nʼafum. 32Ɛyɛ aba ketewaa bi, nanso sɛ enyin a, ɛyɛ dutan kɛse ma nnomaa kosisi ne mman so.”\n33Obuu wɔn bɛ foforo se, “Ɔsoro Ahenni te sɛ mmɔkaw bi a brodotofo de fɔtɔw mmɔre ma etu.”\n34Yesu nam mmebu so ɔkasa kyerɛɛ nnipadɔm no. 35Enti ɔhyɛɛ nea adiyifo no ahyɛ ho nkɔm no mma se:\n“Mɛkasa mmebu mu,\nna maka anwonwade mu ahintasɛm a efi adebɔ mfiase.”\nNwura Ho Bɛ No Nkyerɛase\n36Afei Yesu fii nnipadɔm no nkyɛn kɔɔ fie. Nʼasuafo no baa ne nkyɛn bɛka kyerɛɛ no se ɔnkyerɛ wɔn bɛ a ɛfa nwura ne aburow ho no ase.\n37Yesu buaa wɔn se, “Me Onipa Ba no, mene okuafo a oduaa aburow no. 38Afuw no ne wiase, na aburow no nso gyina hɔ ma wɔn a wɔyɛ Ahenni no mma; nwura no nso gyina hɔ ma wɔn a wɔyɛ ɔbonsam mma. 39Ɔtamfo a oduaa nwura fraa aburow no ne ɔbɔnefo no. Otwabere no yɛ wiase awiei; atwafo no ne abɔfo no.\n40“Sɛnea asɛnka no mu, wotutuu nwura no fii aburow no mu kɔhyew no no, saa ara na ɛbɛyɛ wɔ wiase awiei. 41Onipa Ba no bɛsoma nʼabɔfo, na wɔabɛboaboa wɔn a wɔpɛ bɔne, nsɛmmɔnedifo nyinaa ano afi Ahenni no mu, 42na wɔatow wɔn agu ogyatannaa no mu, ahyew wɔn. Ɛhɔ na osu ne setwɛre wɔ. 43Na atreneefo no bɛhyerɛn sɛ owia wɔ wɔn Agya Ahenni no mu. Nea ɔwɔ aso no, ma ontie!”\nAdemude Ne Ahene Pa Ho Mmɛ\n44Yesu toaa mmebu no so se, “Ɔsoro Ahenni no te sɛ ademude bi a obi kohuu wɔ afuw bi mu.13.44 Tete no, esiane sɛ na sikakorabea biara nni baabi nti, na wɔde ademude sie fam. Ɔkataa so, na ɔde ahopere kɔtɔn nʼahode nyinaa, de kɔtɔɔ afuw no.\n45“Bio, Ɔsoro Ahenni te sɛ obi a odi nhene pa ho gua a ɔrehwehwɛ nhene pa atɔ. 46Okonyaa bi a ɛyɛ fɛ mmoroso, enti ɔkɔtɔn nʼahode nyinaa de kɔtɔe!”\n47Yesu toaa so bio se, “Ɔsoro Ahenni no te sɛ obi a okoguu asau wɔ asu bi mu yii nsumnam ahorow bebree. 48Asau no yɛɛ ma no, ɔtwe baa konkɔn so. Afei ɔtenaa ase yiyii nam pa no guu kɛntɛn mu na ɔtow nea enye no gui. 49Saa ara na wiase awiei bɛyɛ. Abɔfo no bɛba abɛpaw abɔnefo no afi atreneefo no mu, 50na wɔatow abɔnefo no agu ogyatannaa no mu; ɛhɔ na osu ne setwɛre wɔ.\nNʼasuafo no buaa no se, “Yiw.”\n52Yesu toaa ne nkyerɛkyerɛ no so se, “Kyerɛwsɛm no akyerɛkyerɛfo a wɔabɛyɛ mʼasuafo no te sɛ ofiwura a wada nʼagyapade foforo ne dedaw nyinaa adi.”\n53Yesu wiee ne mmebu no, ofii faako a ɔwɔ hɔ no. 54Ɔkɔɔ ne kurom Nasaret. Ɔkyerɛkyerɛɛ wɔ hyiadan mu maa wɔn a wotiee no no ho dwiriw wɔn. Wobisabisaa wɔn ho wɔn ho se, “Ɛhe na saa ɔbarima yi konyaa nyansa a ɔde yɛ anwonwade sɛɛ yi? 55Ɛnyɛ dua dwumfo no ba no ni? Ɛnyɛ ne na ne Maria? Ɛnyɛ ne nua barimanom ne Yakobo ne Yosef ne Simon ne Yuda? 56Ɛnyɛ yɛne ne nuabeanom na ɛte ha? Na afei ɛhe na okonyaa eyinom nyinaa yi?” 57Wɔn bo fuw no.\nYesu ka kyerɛɛ wɔn se, “Odiyifo wɔ anuonyam baabiara, gye ne man mu anaa ne nkurɔfo mu!”\n58Esiane sɛ wɔannye no anni no nti, wanyɛ anwonwade bebree wɔ hɔ!\nAKCB : Mateo 13


Tete Kristofo Ne Mose Mmara No\nƆwɛn-Aban—Nea Adesua Nsɛm Wom | March 15, 2003\nKENKAN WƆ Albanian American Sign Language Arabic Armenian (West) Bicol Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Ga Georgian German Greek Greenlandic Haitian Creole Hiligaynon Hungarian Igbo Indonesian Italian Japanese Kirghiz Korean Latvian Lithuanian Malagasy Malayalam Mizo Moore Myanmar Norwegian Ossetian Papiamento (Aruba) Papiamento (Curaçao) Persian Polish Portuguese Rarotongan Romanian Samoan Sepedi Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tsonga Tswana Turkish Twi Ukrainian Urdu Vietnamese\n“Mmara ayɛ yɛn yɛnfo a ɛkyerɛ yɛn Kristo so kwan.”—GALATIFO 3:24.\n1, 2. Mfaso horow a Israelfo a wɔde ahwɛyiye dii Mose Mmara no so nyae no bi ne dɛn?\nWƆ AFE 1513 A.Y.B. mu no, Yehowa maa Israelfo no mmara apam. Ɔka kyerɛɛ wɔn sɛ, sɛ wotie ne nne a, obehyira wɔn na wobenya asetra a anigye ne akomatɔyam wom.—Exodus 19:5, 6.\n2 Saa Mmara apam a na wɔfrɛ no Mose Mmara, anaasɛ yebetwa no tiawa a, “Mmara no,” na ɛyɛ “kronkron ne trenee ne papa.” (Romafo 7:12) Ɛhyɛɛ su pa te sɛ ayamye, nokwaredi, ɔbra pa, ne yɔnkodɔ ho nkuran. (Exodus 23:4, 5; Leviticus 19:14; Deuteronomium 15:13-15; 22:10, 22) Mmara no nso kanyan Yudafo no ma wɔdodɔɔ wɔn ho wɔn ho. (Leviticus 19:18) Bio nso, na ɛnsɛ sɛ wɔne Amanaman mufo a wonni Mmara no ase no bɔ fekuw anaasɛ wɔne wɔn di ayeware. (Deuteronomium 7:3, 4) Te sɛ “ɔfasu” a etwa Yudafo no ne Amanaman mufo no ntam no, Mose Mmara no bɔɔ Onyankopɔn nkurɔfo ho ban na wɔamfa abosonsomfo adwene ne nneyɛe angu wɔn ho fĩ.—Efesofo 2:14, 15; Yohane 18:28.\n3. Esiane sɛ obiara antumi anni Mmara no so pɛpɛɛpɛ nti, dɛn na ɛmaa no daa adi?\n3 Nanso, Yudafo a na wɔyɛ ahwɛyiye paa no mpo antumi anni Onyankopɔn Mmara so pɛpɛɛpɛ. So na Yehowa rehwehwɛ pii afi wɔn hɔ? Dabi. Atirimpɔw ahorow nti a wɔde Mmara no maa Israel no mu biako ne sɛ ‘ɛbɛma Mmara atotõatotõ ada adi.’ (Galatifo 3:19) Mmara no maa Yudafo anokwafo hui sɛ wohia Ogyefo bi ntɛm. Bere a saa Ogyefo no bae no, Yudafo anokwafo dii ahurusi. Na gye a wobegye wɔn afi bɔne ne owu nnome ase no abɛn!—Yohane 1:29.\n4. Ntease bɛn mu na na Mmara no yɛ “yɛnfo a ɛkyerɛ yɛn Kristo so kwan”?\n4 Na Mose Mmara no yɛ bere tiaa mu nhyehyɛe. Bere a ɔsomafo Paulo rekyerɛw krataa akɔma ne mfɛfo Kristofo no, ɔkaa ho asɛm sɛ ‘ɔyɛnfo a ɛkyerɛ yɛn Kristo so kwan.’ (Galatifo 3:24) Wɔ tete mmere mu no, na ɔyɛnfo de mmofra kɔ sukuu san de wɔn ba. Ná ɛnyɛ ɔno ne ɔkyerɛkyerɛfo no ankasa; na ɔkyerɛ mmofra no kwan kɔ ɔkyerɛkyerɛfo no nkyɛn kɛkɛ. Saa ara na wɔhyehyɛɛ Mose Mmara no sɛ ɛnkyerɛ Yudafo a wosuro Onyankopɔn no kwan nkɔ Kristo nkyɛn. Yesu kae sɛ ɔbɛka n’asuafo no ho “nna nyinaa de bɛkɔ akosi wiase awiei.” (Mateo 28:20) Enti bere a wɔde Kristofo asafo no sii hɔ no, “ɔyɛnfo” no—Mmara no—anni atirimpɔw foforo biara ho dwuma bio. (Romafo 10:4; Galatifo 3:25) Nanso, Yudafo Kristofo binom ante saa nokwasɛm a ɛho hia yi ase ntɛm. Ne saa nti, wɔkɔɔ so dii Mmara no mu ahwehwɛde horow bi so wɔ Yesu wusɔre akyi mpo. Nanso, afoforo yɛɛ nsakrae wɔ wɔn nsusuwii mu. Wɔnam saa a wɔyɛe no so yɛɛ nhwɛso fɛfɛ maa yɛn a yɛwɔ hɔ nnɛ no. Ma yɛnhwɛ nea enti a ɛte saa.\nKristofo Nkyerɛkyerɛ Ho Ntease Foforo a Ɛyɛ Anigye\n5. Akwankyerɛ bɛn na Petro nyae wɔ anisoadehu mu, na dɛn nti na ne ho dwiriw no?\n5 Wɔ afe 36 Y.B. mu no, Kristoni somafo Petro nyaa anisoadehu bi a na ɛyɛ nwonwa. Saa bere no ɛnne bi fi soro ka kyerɛɛ no sɛ onkum ntakraboa ne mmoa a na wobu wɔn sɛ wɔn ho ntew wɔ Mmara no ase no nni. Petro ho dwiriw no! Na onnii “biribi a wokyi anaasɛ ɛho ntew da.” Nanso ɛnne no ka kyerɛɛ no sɛ: “Nea Onyankopɔn atew ho no, mmu no akyide.” (Asomafo no Nnwuma 10:9-15) Sɛ anka Petro de Mmara no bɛkyekyere ne ho katee no, ɔyɛɛ nsakrae wɔ ne nsusuwii mu. Eyi ma ohuu biribi a ɛyɛ nwonwa a ɛfa Onyankopɔn atirimpɔw ahorow ho.\n6, 7. Dɛn na ɛmaa Petro tumi hui sɛ afei de obetumi aka asɛm no akyerɛ Amanaman mufo, na dɛn na ɔsan hui?\n6 Nea esii ni. Mmarima baasa kɔɔ ofie a na Petro te mu mu, kɔsrɛe sɛ ɔne wɔn nkɔ Amanaman muni momonotoni a osuro Onyankopɔn a wɔfrɛ no Kornelio no fie. Petro frɛɛ mmarima yi kɔɔ ne fie na ogyee wɔn ani wɔ hɔ. Esiane sɛ na Petro ate nea anisoadehu no kyerɛ nti, ɔne mmarima no kɔɔ Kornelio fie da a edi hɔ no. Petro dii Yesu Kristo ho adanse fefeefe wɔ hɔ. Saa bere no, Petro kae sɛ: “Nokwarem na mahu sɛ Onyankopɔn nhwɛ onipa anim, na mmom ɔman biara mu, nea osuro no na ɔyɛ ade trenee no, ɔpɛ no agye no.” Ɛnyɛ Kornelio nko na ɔkyerɛɛ Yesu mu gyidi na mmom n’abusuafo ne ne nnamfo nso, na ‘honhom kronkron beguu wɔn a wɔtee asɛm no nyinaa so.’ Bere a Petro huu sɛ Yehowa nsa wɔ asɛm no mu no, “ɔhyɛe sɛ wɔmmɔ wɔn asu [Yesu Kristo] din mu.”—Asomafo no Nnwuma 10:17-48.\n7 Dɛn na ɛmaa Petro tumi kae sɛ afei de Amanaman mufo a na wonni Mose Mmara no ase no betumi abɛyɛ Yesu Kristo akyidifo? Honhom fam nhumu. Esiane sɛ na Onyankopɔn akyerɛ sɛ ɔpene Amanaman mufo momonotofo yi so denam ne honhom kronkron a ohwie guu wɔn so nti, Petro hui sɛ wobetumi afata ama asubɔ. Bere koro no ara no, ɛda adi sɛ Petro hui sɛ Onyankopɔn nhwehwɛ sɛ Amanaman mufo a wɔabɛyɛ Kristofo no bedi Mose Mmara no so ansa na wɔafata ama asubɔ. Sɛ na wowɔ hɔ saa bere no a, so anka wubenya ɔpɛ te sɛ Petro na woasesa wo nsusuwii?\nEbinom Kɔɔ So Dii ‘Ɔyɛnfo’ no Akyi\n8. Twetiatwa ho adwene a na ɛyɛ soronko wɔ Petro de ho bɛn na Kristofo binom a na wɔte Yerusalem hyɛɛ ho nkuran, na dɛn ntia?\n8 Bere a Petro fii Kornelio fie akyi no, ɔkɔɔ Yerusalem. Ná asafo a ɛwɔ hɔ no ate sɛ Amanaman mufo momonotofo “agye Onyankopɔn asɛm no,” na asɛm no haw Yudafo a na wɔyɛ asuafo no mu binom. (Asomafo no Nnwuma 11:1-3) Bere a na wogye tom sɛ Amanaman mufo nso betumi abɛyɛ Yesu akyidifo no, “wɔn a wɔyɛ twetiafo” no hyɛe katee sɛ ɛsɛ sɛ saafo a wɔnyɛ Yudafo no di Mmara no so ansa na wɔagye wɔn nkwa. Nanso, wɔ mmeae a Amanaman mufo dɔɔso na Yudafo Kristofo kakraa bi wɔ no de, na twetiatwa nyɛ asɛm a wɔtaa kasa ho. Nsusuwii abien yi kɔɔ so bɛyɛ mfe 13. (1 Korintofo 1:10) Hwɛ sɛnea ɛbɛyɛ sɛ eyi yɛɛ sɔhwɛ maa tete Kristofo—titiriw Amanaman mufo a na wɔte Yudafo mu no!\n9. Dɛn nti na na ɛho hia sɛ wosiesie twetiatwa ho asɛm no?\n9 Awiei koraa no asɛm no bɛyɛɛ kɛse wɔ afe 49 Y.B. mu, bere a Kristofo a wofi Yerusalem baa Antiokia a ɛwɔ Siria, baabi a na Paulo reka asɛm no. Wofii ase kyerɛkyerɛe sɛ ɛsɛ sɛ wotwa Amanaman mufo a wɔasakra no twetia sɛnea Mmara no kyerɛ no. Ɛde akasakasa ne akyinnyegye a emu yɛ den baa wɔne Paulo ne Barnaba ntam! Sɛ wɔanhwɛ ansiesie asɛm no a, na ɛbɛto Kristofo binom hintidua, sɛ wofi Amanaman mu anaasɛ wɔyɛ Yudafo no. Enti, wɔyɛɛ nhyehyɛe maa Paulo ne afoforo kakra kɔɔ Yerusalem kɔsrɛɛ Kristofo sodikuw no sɛ wonsiesie asɛm no ma ɛto ntwa koraa.—Asomafo no Nnwuma 15:1, 2, 24.\nWɔn Adwene Anhyia Mfiase—Nanso, Akyiri Yi Wɔyɛɛ Biako!\n10. Nneɛma a sodikuw no dwennwenee ho ansa na wɔresi Amanaman mufo no gyinabea ho gyinae no bi ne nea ɛwɔ he?\n10 Wɔ nhyiam bi a wɔyɛe ase no, ɛda adi sɛ ebinom kyerɛe sɛ wɔfoa twetiatwa so, na afoforo nso kyerɛɛ wɔn adwene ɔkwan foforo so. Nanso wɔannyina wɔn nkate so anyɛ ade. Bere a wɔkasakasaa pii wiei no, asomafo Petro ne Paulo kaa sɛnkyerɛnne a na Yehowa ayɛ wɔ momonotofo no mu no ho asɛm kyerɛe. Wɔkyerɛkyerɛɛ mu sɛ Onyankopɔn ahwie honhom kronkron agu Amanaman mufo momonotofo no so. Saa kwan no so no, wobisae sɛ: ‘So Kristofo asafo no betumi apo wɔn a Onyankopɔn agye wɔn atom no ma afata?’ Afei osuani Yakobo kenkan kyerɛwsɛm bi a ɛboaa wɔn a na wɔwɔ hɔ no ma wɔtee Yehowa apɛde wɔ asɛm no ho ase.—Asomafo no Nnwuma 15:4-17.\n11. Dɛn na wɔannyina so ansi twetiatwa ho gyinae no, na dɛn na ɛkyerɛ sɛ na Yehowa nhyira wɔ gyinaesi no so?\n11 Afei na obiara rehwɛ gyinae a sodikuw no besi. So na Yudafo a wɔyɛ no bɛma wɔadan asɛm no ani abua sɛ wontwa twetia? Dabi. Ná saa mmarima anokwafo yi asi wɔn bo sɛ wobedi nea Kyerɛwnsɛm no ka ne Onyankopɔn honhom kronkron akwankyerɛ akyi. Bere a wotiee adanse a ɛho hia nyinaa wiei no, sodikuw no de adwenkoro gye toom sɛ ɛho nhia sɛ wotwa Amanaman mufo Kristofo no twetia ma wɔbɛhyɛ Mose Mmara no ase. Bere a anuanom no tee gyinaesi no, wodii ahurusi, na asafo horow no “kɔɔ so dɔe daa.” Wɔde Kyerɛwnsɛm mu mmuae a ɛwɔ nnyinaso pa maa saa Kristofo a wogyee teokrase akwankyerɛ a emu da hɔ toom no. (Asomafo no Nnwuma 15:19-23, 28, 29; 16:1-5) Nanso, na asɛmmisa a ɛho hia bi da so wɔ hɔ a ɛsɛ sɛ wobua.\nNa Yudafo Kristofo no Nso Ɛ?\n12. Asɛmmisa bɛn na wɔammua?\n12 Ná sodikuw no akyerɛ pefee sɛ ɛho nhia sɛ wotwa Amanaman mufo Kristofo no twetia. Na Yudafo Kristofo no nso ɛ? Sodikuw no anhyɛ da ammua saa asɛmmisa no wɔ wɔn gyinaesi no mu.\n13. Dɛn nti na na ɛyɛ mfomso sɛ obi bɛka sɛ ɛsɛ sɛ obi di Mose Mmara no so ansa na wanya nkwagye?\n13 Yudafo Kristofo binom a na “wɔbɔ mmara no ho mmɔden” no kɔɔ so twaa wɔn mma twetia na wodii Mmara no mu nsɛntitiriw bi so. (Asomafo no Nnwuma 21:20) Afoforo nso yɛɛ ade kɔɔ akyiri, wɔhyɛɛ katee mpo sɛ ɛsɛ sɛ Yudafo Kristofo di Mmara no so ansa na wɔagye wɔn nkwa. Wodii mfomso kɛse wɔ eyi mu. Sɛ nhwɛso no, ɛbɛyɛ dɛn na na Kristoni de aboa bɛbɔ afɔre de apata ama ne bɔne? Ná Kristo afɔrebɔ no ama afɔrebɔ a ɛtete saa no abɛyɛ nea ne bere atwam. Mmara no fa a na ɛhwehwɛ sɛ Yudafo kwati sɛ wɔne Amanaman mufo bɛbɔ fekuw denneennen no nso ɛ? Ná ɛbɛyɛ den paa ama Kristofo asɛmpakafo a wɔyɛ nsi no sɛ wobedi saa anohyeto horow no so na bere koro no ara no wɔadi ahyɛde a ɛne sɛ wɔnkyerɛkyerɛ Amanaman mufo no nea Yesu ahyɛ wɔn nyinaa no so. (Mateo 28:19, 20; Asomafo no Nnwuma 1:8; 10:28) * Adanse biara nni hɔ a ɛkyerɛ sɛ sodikuw no kyerɛkyerɛɛ saa asɛm no mu wɔ nhyiam a wɔyɛe no bi ase. Nanso, wɔannyaw asafo no saa ara a wɔamma wɔn mmoa biara.\n14. Akwankyerɛ a ɛfa Mmara no ho bɛn na Paulo nkrataa a efi honhom mu no de mae?\n14 Wonyaa akwankyerɛ a na ɛnyɛ krataa a efi sodikuw no hɔ, na mmom wɔ nkrataa ahorow a efi honhom mu a asomafo no kyerɛwee mu. Sɛ nhwɛso no, ɔsomafo Paulo de nkrasɛm a tumi wom kɔmaa Yudafo ne Amanaman mufo a wɔte Roma no. Wɔ krataa a ɔde kɔmaa wɔn mu no, ɔkyerɛkyerɛɛ mu sɛ Yudani ankasa “ne nea ɔyɛ no ne mu, na twetiatwa ne nea wɔayɛ no komam, wɔ honhom mu.” (Romafo 2:28, 29) Wɔ krataa koro no ara mu no, Paulo de mfatoho bi dii dwuma de kyerɛe sɛ Kristofo nni Mmara no ase bio. Ɔkae sɛ ɔbea biako ntumi nware mmarima baanu wɔ bere koro mu. Nanso, sɛ ne kunu wu a, ɔde ne ho sɛ ɔbɛware foforo. Afei Paulo kyerɛkyerɛɛ mfatoho no mu, na ɔkyerɛe sɛ Kristofo a wɔasra wɔn no ntumi nhyɛ Mose Mmara no ase na wɔnsan nso nyɛ Kristo de wɔ bere koro mu. Ná ɛsɛ sɛ ‘wokum wɔn ma Mmara’ no sɛnea ɛbɛyɛ a wobetumi apata wɔne Kristo abom.—Romafo 7:1- 5.\nWɔante Ase Ntɛm\n15, 16. Dɛn nti na Yudafo Kristofo binom ante Mmara no ho asɛm no ase, na dɛn na eyi kyerɛ yɛn wɔ hia a ehia sɛ yɛma yɛn ani da hɔ wɔ honhom fam no ho?\n15 Na adwene mu naayɛ biara nni nkyerɛkyerɛmu a Paulo de mae wɔ Mmara no ho no mu. Afei, ɛyɛɛ dɛn na Yudafo Kristofo binom ante asɛm no ase? Ade biako ne sɛ, na wonni honhom fam nhumu. Sɛ nhwɛso no, wɔtotoo honhom fam aduan a ɛyɛ den a wobedi no ase. (Hebrifo 5:11-14) Afei nso na wɔntaa nkɔ Kristofo nhyiam ahorow. (Hebrifo 10:23-25) Ade foforo nti a ebia ebinom ante asɛm no ase nso befi sɛnea na Mmara no te ankasa no. Na egyina nneɛma a wotumi hu, ɛka wɔn, na wotumi so mu, te sɛ asɔrefie no ne asɔfodi so. Na ɛyɛ mmerɛw ma obi a ne honhom fam gyinabea nye sɛ obegye Mmara no atom sen sɛ ɔbɛbata Kristosom mu nnyinasosɛm a emu dɔ a ennyina nneɛma a wɔde wɔn ani hu so ho.—2 Korintofo 4:18.\n16 Paulo kaa biribi foforo nti a na ebinom a wɔka sɛ wɔyɛ Kristofo no ani gye sɛ wobedi Mmara no so no ho asɛm wɔ ne krataa a ɔde kɔmaa Galatifo no mu. Ɔkyerɛkyerɛɛ mu sɛ na saa mmarima yi pɛ sɛ wohu wɔn sɛ wɔn a wɔfata obu, ne ɔsom a nnipa dodow no ara gye tom no mufo. Sɛ anka wɔbɛda nsow wɔ mpɔtam a wɔte sɛ Kristofo no, ɛkame ayɛ sɛ na wɔpɛ sɛ wogyae wɔn ho mu ma biribiara na ama wɔatumi ne ɔmanfo no abɔ. Na wɔn ani gye ho kɛse sɛ wɔbɛsɔ nnipa ani sen sɛ wobenya Onyankopɔn anim dom.—Galatifo 6:12.\n17. Bere bɛn na Mmara no so di ho adwene a ɛfata no mu bɛdaa hɔ fann?\n17 Kristofo a wɔwɔ nhumu a wɔde ahwɛyiye suaa nsɛm a Paulo kyerɛwee a efi honhom mu ne nea afoforo kyerɛwee no tee Mmara no ase yiye. Nanso, ɛyɛ afe 70 Y.B. mu ansa na Yudafo Kristofo no nyinaa rebenya Mose Mmara no ho adwene a ɛfata a emu da hɔ fann. Eyi bae bere a Onyankopɔn maa wɔsɛee Yerusalem, n’asɔrefie, ne kyerɛwtohɔ horow a ɛfa n’asɔfodi ho no. Eyi ma ɛbɛyɛɛ nea entumi nyɛ yiye sɛ obi betumi adi Mmara no afã horow nyinaa so.\nAsuade no a Yɛde Bedi Dwuma Nnɛ\n18, 19. (a) Su horow bɛn na ɛsɛ sɛ yenya na su horow bɛn na ɛsɛ sɛ yɛkwati na ama yɛn ho akɔ so ayɛ den honhom fam? (b) Dɛn na nhwɛso a Paulo yɛe no kyerɛ yɛn wɔ akwankyerɛ a yenya fi anuanom a asɛyɛde hyehyɛ wɔn nsa hɔ a yebedi akyi no ho? (Hwɛ adaka a ɛwɔ kratafa 24 no.)\n18 Bere a woasusuw saa nsɛm a esisii tete yi ho awie no, ebia woreka wɔ wo tirim sɛ: ‘Sɛ na mewɔ hɔ saa bere no a, ɔkwan bɛn so na anka mɛyɛ m’ade bere a na Onyankopɔn apɛde reda adi nkakrankakra no? So anka mekura tete adwene a na ɛwɔ Mmara no ho mu katee? Anaasɛ anka menya abotare atwɛn akosi sɛ Mmara no ho ntease pa bɛda adi? Na bere a ɛbɛdaa adi no, so anka mifi koma nyinaa mu begye atom?’\n19 Nokwarem no, yentumi nhu sɛnea anka yɛbɛyɛ yɛn ade saa bere no. Nanso yebetumi abisa yɛn ho sɛ: ‘Ɔkwan bɛn so na meyɛ m’ade bere a wɔde Bible mu ntease ho nkyerɛkyerɛmu ahorow a emu da hɔ ma nnɛ no? (Mateo 24:45) Sɛ wɔde Kyerɛwnsɛm mu akwankyerɛ ma a, so mebɔ mmɔden de yɛ adwuma, a ɛnyɛ mmara no mu nsɛm nkutoo na mehwɛ na mmom nea ɛkyerɛ nso? (1 Korintofo 14:20) So mede boasetɔ twɛn Yehowa bere a ɛte sɛ nea nsɛmmisa bi a ɛhaw me ho mmuae mma ntɛm no?’ Ɛho hia sɛ yɛde honhom fam aduan a ɛwɔ hɔ nnɛ no di dwuma nyansam, na amma “yɛansiane ho da bi.” (Hebrifo 2:1) Sɛ Yehowa nam N’asɛm, ne honhom, ne n’ahyehyɛde so de akwankyerɛ ma a, momma yentie no yiye. Sɛ yɛyɛ saa a, Yehowa de asetra a enni awiei a anigye ne akomatɔyam wom behyira yɛn.\n^ nky. 13 Bere a Petro kɔɔ Antiokia a ɛwɔ Siria no, ɔne Amanaman mufo a wɔyɛ gyidifo no nyaa fekubɔ a ɔdɔ wom. Nanso, bere a Yudafo Kristofo fi Yerusalem bae no, “ɔtwee ne ho tew ne ho fii wɔn ho, efisɛ osuro wɔn a wofi twetiafo mu no.” Yebetumi asusuw sɛnea asɛm no bɛyɛ Amanaman mufo a wɔasakra no yaw bere a ɔsomafo a wobu no yiye no ne wɔn annidi no.—Galatifo 2:11-13.\n• Ntease bɛn mu na na Mose Mmara no te sɛ ‘ɔyɛnfo a ɛkyerɛ yɛn Kristo so kwan’?\n• Wobɛkyerɛkyerɛ sɛnea Petro ne “wɔn a wɔyɛ twetiafo” yɛɛ wɔn ade wɔ nsakrae a ɛma wɔte nokware no ase no ho mu dɛn?\n• Dɛn na woasua wɔ ɔkwan a Yehowa fa so da nokware no adi nnɛ no ho?\n[Adaka/Mfonini wɔ kratafa 24]\nPaulo Fi Ahobrɛase Mu Gyinaa Sɔhwɛ Bi Ano\nWɔ Paulo asɛmpatrɛw adwuma a ɛyɛ anigye akyi no, ɔkɔɔ Yerusalem wɔ afe 56 Y.B. mu. Ná sɔhwɛ bi da hɔ retwɛn no. Na asafo no ate sɛ ɔrekyerɛkyerɛ sɛ wɔayi Mmara no asi nkyɛn. Na mpanyimfo no suro sɛ Mmara no ho asɛm a Paulo ka no penpen no bɛto Yudafo a wɔasakra abɛyɛ Kristofo foforo no hintidua ma ebia wɔbɛka sɛ Kristofo mmu Yehowa nhyehyɛe. Na Yudafo Kristofo baanan wɔ asafo no mu a na wɔahyɛ bɔ, ebia ahotua ho bɔhyɛ. Na ɛsɛ sɛ wɔkɔ asɔrefie hɔ kowie bɔhyɛ no ho ahwehwɛde nyinaa.\nMpanyimfo no ka kyerɛɛ Paulo sɛ ɔne baanan no nkɔ asɔrefie hɔ na ontua wɔn ho aka. Anyɛ yiye koraa no na Paulo akyerɛw nkrataa abien a efi honhom mu ma waka wom sɛ nkwagye nnyina Mmara no a obi bedi so no so. Nanso, osusuw afoforo ahonim ho. Na wadi kan akyerɛw sɛ: “Wɔn a wɔwɔ mmara ase no . . . meyɛɛ me ho sɛ nea ɔwɔ mmara ase memaa wɔn, na manya wɔn a wɔwɔ mmara ase no.” (1 Korintofo 9:20-23) Ɛmfa ho sɛ na Paulo rennyae ne ho mu da wɔ baabi a ɛsɛ sɛ wɔde Kyerɛwnsɛm mu nnyinasosɛm di dwuma no, ɔtee nka sɛ obetumi agye nyansahyɛ a efi mpanyimfo no hɔ no atom. (Asomafo no Nnwuma 21:15-26) Na ɛnyɛ mfomso sɛ ɔbɛyɛ saa. Na nhyehyɛe a ɛwɔ bɔhyɛ ahorow no ho nyinaa gyina Kyerɛwnsɛm no so, na na wɔde ɔsom kronn ma wɔ asɔrefie hɔ, ɛnyɛ abosonsom. Afei, esiane sɛ na Paulo mpɛ sɛ ɔbɛto afoforo hintidua nti, ɔyɛɛ nea mpanyimfo no kae no. (1 Korintofo 8:13) Akyinnye biara nni ho sɛ Paulo daa ahobrɛase kɛse adi wɔ eyi mu, adeyɛ a ɛma anisɔ a yɛwɔ ma no no mu yɛ den.\n[Mfonini wɔ kratafa 22, 23]\nMose Mmara no ho adwene a ɛsonsono kɔɔ so wɔ Kristofo mu mfe pii\nShare Share Tete Kristofo Ne Mose Mmara No\nw03 3/15 kr. 20-25\nƐda a Ɛsɛ sɛ Yɛkae\n“Momma Mo Bo Ntɔ Mo Yam! Me na Madi Wiase So Nkonim”\nKan Ne Akyiri Yi—N’asetra Sesae\nSo Ɛsɛ Sɛ Me Ba Kɔ Sukuu?\nBɔ Mmɔden Hu Afoforo Sɛnea Yehowa Hu Wɔn No\n“Nokware Ano Tim Hɔ Daa”\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM March 15, 2003\nShare Share ƆWƐN-ABAN—NEA ADESUA NSƐM WOM March 15, 2003\nƆWƐN-ABAN—NEA ADESUA NSƐM WOM March 15, 2003


시편 136 KLB - Nnwom 136 NA-TWI | Biblica América Latina\n시편 136 KLB - Nnwom 136 NA-TWI\n1Monna Awurade ase efisɛ oye; n’adɔe wɔ hɔ daa. 2 Monna nea ɔso sen anyame nyinaa no ase; n’adɔe wɔ hɔ daa. 3 Monna awuranom mu tumfoɔ no ase; n’adɔe wɔ hɔ daa. 4 ɔno nko ara na ɔyɛ anwonwade; n’adɔe wɔ hɔ daa. 5 Ne nyansa mu na ɔbɔɔ ɔsoro; n’adɔe wɔ hɔ daa. 6 Ɔbɔɔ asase wɔ nsu a emu ware so; n’adɔe wɔ hɔ daa. 7 Ɔbɔɔ owia ne ɔsram, n’adɔe wɔ hɔ daa. 8 Owia sɛ ɔnhyɛ adekyee so; n’adɔe wɔ hɔ daa; 9 na ɔsram ne nsoromma nhyɛ anadwo so; n’adɔe wɔ hɔ daa. 10 Okum Misraimfo mmakan; n’adɔe wɔ hɔ daa. 11 Odii Israelfo anim fii Misraim; n’adɔe wɔ hɔ daa. 12 Ɔnam ne nsa a ɛyɛ den ne ne basa a tumi wɔ mu no so; n’adɔe wɔ hɔ daa. 13 Ɔpaee ɛpo Kɔkɔɔ no mu; n’adɔe wɔ hɔ daa. 14 Odii ne nkurɔfo anim ma wɔfaa mu; n’adɔe wɔ hɔ daa. 15 Nanso ɔmaa nsu no faa Misraimhene ne n’asraafo; n’adɔe wɔ hɔ daa.\n16 Odii ne nkurɔfo anim wɔ sare no so; n’adɔe wɔ hɔ daa. 17 Okum ahene atumfoɔ; n’adɔe wɔ hɔ daa. 18 Okum ahene a wɔagye din; n’adɔe wɔ hɔ daa. 19 Amorihene, Sihon; n’adɔe wɔ hɔ daa; 20 ne Basanhene, Og; n’adɔe wɔ hɔ daa. 21 Ɔde wɔn nsase maa ne nkurɔfo; n’adɔe wɔ hɔ daa. 22 Ɔde maa Israel ne somfo; n’adɔe wɔ hɔ daa.\n23 Wodii yɛn so nkonim no, ne werɛ amfi yɛn; n’adɔe wɔ hɔ daa. 24 Ogyee yɛn fii yɛn atamfo nsam; n’adɔe wɔ hɔ daa.\n25 Ɔma ɔteasefo biara aduan; n’adɔe wɔ hɔ daa. 26 Monna ɔsorosoro Nyankopɔn no ase; n’adɔe wɔ hɔ daa.\nNA-TWI : Nnwom 136


6 Eyinom akyi no, Yesu siim kɔɔ Galilea, anaa Tiberia, po* no agya.+ 2 Na nnipakuw kɛse bi kɔɔ so dii n’akyi, nsɛnkyerɛnne a wohui sɛ ɔreyɛ wɔ wɔn a wɔyare ho nti.+ 3 Enti Yesu kɔɔ bepɔw bi so,+ na ɔne n’asuafo no kɔtenaa hɔ. 4 Saa bere no na twam no,+ Yudafo afahyɛ no, abɛn. 5 Bere a afei Yesu maa n’ani so hui sɛ nnipakuw kɛse bi reba ne nkyɛn no, obisaa Filipo sɛ: “Ɛhe na yɛbɛtɔ paanoo ama nnipa yi adi?”+ 6 Nanso ɔkaa eyi de sɔɔ no hwɛe, efisɛ na ɔno ankasa nim nea ɔrebɛyɛ. 7 Filipo buaa no sɛ: “Paanoo denare ahanu rensõ sɛ obiara benya kakraa bi mpo.”+ 8 N’asuafo no mu biako, Andrea, Simon Petro nua no, ka kyerɛɛ no sɛ: 9 “Abarimaa bi wɔ ha a ɔwɔ atoko paanoo+ anum ne mpataa nketewa abien. Nanso eyi bɛyɛ nnipa bebrebe yi dɛn?”+ 10 Yesu kae sɛ: “Momma nnipa no ntenatena ase sɛnea wɔyɛ wɔ adidii.”+ Na sare pii nso wɔ hɔ. Enti mmarima a wɔn dodow bɛyɛ mpemnum no tenatenaa ase.+ 11 Ɛnna Yesu faa paanoo no, na ɔdaa ase no, ɔkyɛ maa wɔn a wɔtete hɔ no; saa ara nso na mpataa nketewa no, ɔmaa wɔn dodow a wɔpɛ.+ 12 Afei bere a wɔameemee+ no, ɔka kyerɛɛ n’asuafo no sɛ: “Mommoaboa nea aka ase no ano na biribiara ansɛe kwa.” 13 Enti wɔboaboaa ano, na atoko paanoo a wɔn a wodii no gyaw wɔ ase no yɛɛ nkɛntɛn dumien mãmã.+ 14 Afei bere a nnipa no huu sɛnkyerɛnne a ɔyɛe no, wofii ase kae sɛ: “Nokwasɛm ni, odiyifo+ a ɔreba wiase no ni.” 15 Enti bere a Yesu hui sɛ wɔpɛ sɛ wɔkyere no yɛ no ɔhene no, ɔtwee+ ne ho, na ɔno nko ara kɔhyɛɛ bepɔw no so bio. 16 Onwini dwoe no, n’asuafo no kɔɔ mpoano,+ 17 na wɔforo tenaa ɔkorow bi mu sɛ wɔretwa po no akɔ Kapernaum. Saa bere no na esum aba nanso na Yesu mmaa wɔn nkyɛn. 18 Afei mframa kɛse bɔ maa ɛpo no hurui.+ 19 Afei bere a wɔharee bɛyɛ akwansin abiɛsa anaa anan no, wohui sɛ Yesu nam po no so rebɛn ɔkorow no; na wosuroe.+ 20 Na ɔka kyerɛɛ wɔn sɛ: “Ɛyɛ me; munnsuro!”+ 21 Afei de na wɔpɛ sɛ ɔbɛtena ɔkorow no mu, na ankyɛ koraa na ɔkorow no duu asase a wɔrekɔ so no so.+ 22 Ade kyee no, nnipakuw a na wogyina ɛpo no agya no hui sɛ ɔkorow biara nni hɔ gye ketewa biako bi, nanso Yesu anka n’asuafo no ho antena ɔkorow no mu, na asuafo no nkutoo na wɔkɔe; 23 nanso akorow fi Tiberia baa beae a Awurade daa ase ma wodii paanoo no nkyɛn baabi. 24 Enti bere a nnipakuw no hui sɛ Yesu ne n’asuafo no mu biara nni hɔ no, wɔkɔtenatenaa wɔn akorow nketewa mu baa Kapernaum bɛhwehwɛɛ+ Yesu. 25 Na bere a wohuu no ɛpo no agya no, wobisaa no sɛ: “Rabi,+ bere bɛn na wobaa ha?” 26 Yesu bua see wɔn sɛ: “Nokware, nokware, mise mo sɛ ɛnyɛ nsɛnkyerɛnne a muhui nti na morehwehwɛ me, na mmom paanoo no a mudi mee ntia.+ 27 Monnyɛ aduan a ɛsɛe ho adwuma,+ na mmom monyɛ aduan a ɛtena hɔ de kɔ daa nkwa+ mu a onipa Ba no de bɛma mo no ho adwuma; na ɔno na Agya no, Onyankopɔn ankasa, de ne nsɔano agye no atom.”+ 28 Enti wɔka kyerɛɛ no sɛ: “Ɛdɛn na yɛnyɛ na yɛayɛ Onyankopɔn nnwuma?” 29 Yesu bua see wɔn sɛ: “Eyi ne Onyankopɔn adwuma sɛ mubegye nea Onii no somaa no+ no adi.”+ 30 Enti wobisaa no sɛ: “Ɛnde dɛn sɛnkyerɛnne na wobɛyɛ+ na yɛahu na yɛagye wo adi? Adwuma bɛn na woreyɛ? 31 Yɛn agyanom dii mana+ wɔ sare so sɛnea wɔakyerɛw sɛ, ‘Ɔmaa wɔn paanoo fi soro dii.’”+ 32 Enti Yesu ka kyerɛɛ wɔn sɛ: “Nokware, nokware, mise mo sɛ, ɛnyɛ Mose na ɔmaa mo paanoo a efi soro no, na mmom m’Agya na ɔma mo nokware paanoo a efi soro no.+ 33 Na Onyankopɔn paanoo ne nea osian fi soro na ɔma wiase nkwa no.” 34 Enti wɔka kyerɛɛ no sɛ: “Awurade, ma yɛn paanoo yi bi daa.”+ 35 Yesu ka kyerɛɛ wɔn sɛ: “Mene nkwa paanoo no. Nea ɔba me nkyɛn no, ɔkɔm renne no da, na nea ogye me di no, osukɔm renne no da.+ 36 Nanso maka akyerɛ mo sɛ, moahu me nso munnye nni ara.+ 37 Biribiara a Agya no de ma me no bɛba me nkyɛn, na nea ɔba me nkyɛn no, merempam no da;+ 38 efisɛ mifi soro+ aba sɛ merebɛyɛ nea ɔsomaa me no apɛde, ɛnyɛ m’ankasa m’apɛde.+ 39 Nea ɔsomaa me no apɛde ne sɛ meremma nea ɔde ama me no mu biara nyera, na mmom sɛ menyan+ no da a edi akyiri no. 40 Na m’Agya no apɛde ne sɛ obiara a ohu Ɔba no na ogye no di no benya daa nkwa,+ na menyan no da a edi akyiri no.”+ 41 Afei Yudafo no fii ase nwiinwii sɛ waka sɛ: “Mene paanoo a esian fii soro no”;+ 42 na wofii ase kae sɛ:+ “Ɛnyɛ Yesu, Yosef ba+ a yenim ne papa ne ne maame no ni? Ɛyɛɛ dɛn na seesei ɔka sɛ, ‘Mifi soro na mebae’?” 43 Yesu bua see wɔn sɛ: “Munnyae anwiinwii. 44 Obiara ntumi mma me nkyɛn gye sɛ Agya a ɔsomaa me no twe no;+ na menyan no ɛda a edi akyiri no.+ 45 Wɔakyerɛw wɔ Adiyifo no mu sɛ, ‘Yehowa bɛkyerɛkyerɛ wɔn nyinaa.’+ Obiara a wate afi Agya no nkyɛn na wasua no ba me nkyɛn.+ 46 Ɛnyɛ sɛ obi ahu Agya no,+ gye nea ofi Onyankopɔn hɔ no; oyi na wahu Agya no.+ 47 Nokware, nokware, mise mo sɛ, Nea ogye di no wɔ daa nkwa.+ 48 “Mene nkwa paanoo+ no. 49 Mo agyanom dii mana+ wɔ sare so nanso wowuwui. 50 Eyi ne paanoo a esian fi soro no, sɛ obiara nni bi na wanwu. 51 Mene paanoo a ɛte ase a esian fii soro bae no; sɛ obi di paanoo yi bi a, ɔbɛtena ase daa; na nokwarem no, paanoo a mede bɛma no ne me honam+ esiane wiase nkwa nti.”+ 52 Ɛnna Yudafo no fii ase kasakasaa wɔn mu sɛ: “Ɛbɛyɛ dɛn na onipa yi atumi de ne honam ama yɛn adi?” 53 Enti Yesu ka kyerɛɛ wɔn sɛ: “Nokware, nokware, mise mo sɛ, moanni onipa Ba no honam+ annom ne mogya+ a, munni nkwa+ wɔ mo mu. 54 Nea odi me honam nom me mogya no wɔ daa nkwa, na menyan+ no da a edi akyiri no; 55 na me honam yɛ aduan ankasa, na me mogya nso yɛ anonne ankasa. 56 Nea odi me honam na ɔnom me mogya no wɔ me mu, na me nso mewɔ ne mu.+ 57 Sɛnea Agya a ɔte ase+ no somaa me na Agya no nti na mete ase no, saa ara na nea odi me honam no, me nti ɔno nso bɛtena ase.+ 58 Eyi ne paanoo a esian fii soro bae no. Ɛnte sɛ nea mo agyanom dii nanso wowuwui no. Nea odi paanoo yi bɛtena ase daa.”+ 59 Ɔkaa eyinom bere a ɔrekyerɛkyerɛ wɔ bagua bi ase wɔ Kapernaum no. 60 Enti bere a n’asuafo no mu pii tee eyi no, wɔkae sɛ: “Asɛm yi ano yɛ den; hena na obetumi atie?”+ 61 Nanso esiane sɛ na Yesu nim wɔ ne mu sɛ n’asuafo no renwiinwii eyi ho nti, ɔka kyerɛɛ wɔn sɛ: “Eyi to mo hintidua+ anaa? 62 Na sɛ muhu onipa Ba no sɛ ɔreforo akɔ baabi a na ɔwɔ kan no nso ɛ?+ 63 Honhom na ɛma nkwa;+ honam de, ɛnka hwee koraa. Nsɛm a maka akyerɛ mo no yɛ honhom+ ne nkwa.+ 64 Nanso mo mu bi nnye nni.” Asɛm no ne sɛ efi mfiase no na Yesu nim wɔn a wonnye nni ne nea na obeyi no ama.+ 65 Enti ɔtoaa so kae sɛ: “Eyi nti na maka akyerɛ mo sɛ, obiara ntumi mma me nkyɛn gye sɛ Agya no ama no kwan.”+ 66 Eyi nti n’asuafo no mu bebree san kɔɔ nneɛma a ɛwɔ akyi+ no ho, na wɔne no annantew bio.+ 67 Enti Yesu bisaa dumien no sɛ: “Mo nso mopɛ sɛ mokɔ anaa?” 68 Simon Petro+ buaa no sɛ: “Awurade, hena nkyɛn na yɛnkɔ?+ Wo na wowɔ daa nkwa nsɛm;+ 69 na yɛagye adi na yɛabehu sɛ wone Ɔkronkronni a ofi Onyankopɔn hɔ.”+ 70 Yesu buaa wɔn sɛ: “Ɛnyɛ me na mepaw mo nnipa dumien yi?+ Nanso mo mu biako yɛ otwirifo.”+ 71 Nea na ɔreka ne ho asɛm ankasa ne Yuda, Simon Iskariot ba no; ɛwom sɛ na ɔyɛ dumien no mu biako de, nanso na ɔrebeyi no ama.+


Nnwom 64 NA-TWI - Ogye ho mpaebɔ - Mewɔ ɔhaw mu, - Bible Gateway\nNnwom 63Nnwom 65\nNnwom 64 Nkwa Asem (NA-TWI)\n64 Mewɔ ɔhaw mu, Onyankopɔn, na tie me mpaebɔ! Misuro m’atamfo; gye me nkwa. 2 Bɔ me ho ban fi amumɔyɛfo ne nnebɔneyɛfo dɔm nsam. 3 Wɔsew wɔn tɛkrɛma sɛ nkrante na wɔpɛ atirimɔden nsɛm te sɛ agyan. 4 Wɔnkyɛ atorosɛm a wɔn ani nwu ne ka ho. Wɔka nnipa pa ho nsɛm a enye de sopa wɔn. 5 Wɔhyɛ wɔn ho nkuran wɔ wɔn amumɔyɛ nneyɛe ho. Wodwen baabi a wobesum wɔn firi ho na wɔka se, “Obiara renhu wɔn.” 6 Wɔhyehyɛ amumɔyɛ ho ka se, “Bɔne nhyehyɛe a yɛayɛ yi ho nni asɛm.” Onipa koma ne n’adwene yɛ anwonwade.


Leviticus 6 | Intanɛt So Bible| Wiase Foforɔ Nkyerɛaseɛ\n6 Yehowa toaa so ka kyerɛɛ Mose sɛ: 2 “Sɛ ɛba sɛ obi de biribi ma ne yɔnko sɛ ɔnhwɛ so anaasɛ ne biribi bedi ne nsam+ na wanni mu nokware,+ anaa ɔbɔ no korɔn anaasɛ ɔfa ɔkwan bi so sisi no+ a, saa ɔkra no ayɛ bɔne na wanni Yehowa nokware.+ 3 Anaa sɛ ohu biribi a ayera+ na wanka mu nokware anaa ɔyɛ nneɛma yi nyinaa bi na ɔka atoro ntam+ wɔ ho a, wayɛ bɔne. 4 Sɛ ɛbɛda adi sɛ ampa wayɛ bɔne na odi fɔ+ a, ɛsɛ sɛ ɔde nea owiae anaa ɔnam nsisi so nyae anaa nea wɔde maa no sɛ ɔnhwɛ so a ɔfae anaa nea ayera a ohui no san kɔ. 5 Biribiara a abedi ne hɔ a ɔkaa ho ntanhunu no, ɔmfa nkɔ anaa ontua ka.+ Afei ɛsɛ sɛ wobu nea ɔfae no bo, na wɔkyem anum ma otua mu biako ka ho ma ne wura, ɛda a ne bɔne bɛda adi no. 6 Bio, ɛsɛ sɛ ɔde odwennini a ɔte apɔw+ a odu ɛbo a wɔatwa ato hɔ no brɛ Yehowa na ɔsɔfo no de bɔ asodi afɔre.+ 7 Afei ɔsɔfo no mpata+ mma no wɔ Yehowa anim, na bɔne a wayɛ biara a ɛde asodi abɛto no so no, wɔde befiri no.” 8 Yehowa san ka kyerɛɛ Mose sɛ: 9 “Ka kyerɛ Aaron ne ne mma sɛ, ‘Ɔhyew afɔre ho mmara ni:+ Momma aboa a mode bɛbɔ ɔhyew afɔre no nna afɔremuka no asamorofi no so anadwo mũ nyinaa nkosi anɔpa, na wɔnhwɛ sɛ ogya wɔ afɔremuka no mu. 10 Ɔsɔfo no nhyɛ n’asɔfotade a wɔde nwera+ apam no, na ɔnhyɛ nwera twakoto+ nkata ne ho. Na onyi ɔhyew afɔrebɔde a ɛda afɔremuka no so gya so daa no ho nsõ+ ngu afɔremuka no nkyɛn. 11 Afei onyi n’atade+ no ngu hɔ na ɔnhyɛ foforo, na ɔnsesaw nsõ no nkɔ baabi a ɛhɔ tew wɔ nsraban no akyi.+ 12 Ɛsɛ sɛ ɔhwɛ sɛ ogya wɔ afɔremuka no so daa, ɛnsɛ sɛ edum. Ɔsɔfo no mfa nnyina+ ngu so nhyew anɔpa biara na ɔmfa aboa a wɔde no bɛbɔ ɔhyew afɔre no nto so, na ɔmma asomdwoe afɔrebɔde no srade nhyew wɔ so.+ 13 Ɛnsɛ sɛ afɔremuka no so gya+ dum, ɛsɛ sɛ ogya wɔ so daa. 14 “‘Aduan+ afɔre ho mmara ni: Aaron mma no mfa mmra Yehowa anim wɔ afɔremuka no anim. 15 Wɔn mu biako nsaw esiam muhumuhu a wɔde bɛbɔ aduan afɔre no ne ngo no ne ɛhyɛ a ɛda so no ne nsa mã, na ɔnhyew wɔ afɔremuka no so sɛ afɔre huamhuam mma ɛnyɛ nkae ade+ mma Yehowa. 16 Aaron ne ne mma nni nea ɛbɛka no.+ Wonni no sɛ paanoo a mmɔkaw nnim+ wɔ beae a ɛhɔ yɛ kronkron wɔ ahyiae ntamadan no adiwo. 17 Ɛnsɛ sɛ wɔde mmɔkaw+ biara fra tõ. Aduan a wɔde abɛbɔ ogya afɔre+ ama me no na mede bi ama wɔn sɛ wɔn kyɛfa. Ɛyɛ akronkronne mu ade kronkron+ te sɛ bɔne ho afɔre ne asodi afɔre no. 18 Aaron mmabarima+ no nyinaa bedi bi. Ɛyɛ wɔn kyɛfa a Yehowa beyi afi ogya afɔre no mu ama wɔn, na ɛbɛyɛ wɔn kyɛfa daa+ wɔ mo awo ntoatoaso nyinaa mu. Biribiara a ɛbɛkã afɔrebɔde no bɛyɛ kronkron.’” 19 Afei Yehowa toaa so ka kyerɛɛ Mose sɛ: 20 “Da a wɔbɛsra Aaron ngo+ no, afɔre+ a ɔne ne mma bɛbɔ ama Yehowa ni: Wɔmfa esiam muhumuhu efa nkyem du mu biako+ mmɔ aduan afɔre+ mma me bere nyinaa. Wɔmfa emu fã mmɔ afɔre anɔpa na wɔmfa fã mmɔ afɔre anwummere. 21 Wɔmfa ngo mfɔtɔw no yiye na wɔntõ wɔ apampaa+ so. Afei wɔmfa atoduan no mmra Yehowa anim sɛ aduan afɔre huamhuam a wɔabubu mu asinasin. 22 Ne mma no mu nea wɔbɛsra no ɔsɔfo asi n’ananmu no+ na ɔbɛbɔ afɔre no. Eyi yɛ ahyɛde a wobedi so daa: Wɔnhyew afɔrebɔde no nyinaa+ mma Yehowa. 23 Ɛsɛ sɛ wɔhyew aduan afɔre a ɔsɔfo+ bɛbɔ no nyinaa. Obiara nnni bi.” 24 Yehowa san ka kyerɛɛ Mose sɛ: 25 “Ka kyerɛ Aaron ne ne mma sɛ, ‘Bɔne ho afɔre no nso ho mmara ni:+ Faako+ a wokum aboa a wɔde bɔ ɔhyew afɔre no, ɛhɔ na wobekum aboa a wɔde no bɛbɔ bɔne ho afɔre no wɔ Yehowa anim. Ɛyɛ akronkronne mu ade kronkron.+ 26 Ɔsɔfo a ɔde bɛbɔ bɔne ho afɔre no na ɔbɛwe.+ Na ɔbɛwe wɔ baabi a ɛhɔ yɛ kronkron+ wɔ ahyiae ntamadan no adiwo.+ 27 “‘Biribiara a ɛbɛkã nam no bɛyɛ kronkron,+ na sɛ obi de mogya no bi pete atade mu a,+ horo nea mogya aka mu no wɔ baabi a ɛhɔ yɛ kronkron.+ 28 Sɛ wɔnoae wɔ kuku+ mu a, wɔmmɔ kuku no. Na sɛ wɔnoae wɔ kɔbere sɛn mu a, wontwitwiw mu mfa nsu nhohoro mu. 29 “‘Mmarima a wɔyɛ asɔfo nyinaa nwe bi.+ Ɛyɛ akronkronne mu ade kronkron.+ 30 Nanso sɛ wɔbɔ bɔne ho afɔre de mogya+ no bi ba ahyiae ntamadan no kronkronbea hɔ bɛpata a, ɛnsɛ sɛ obiara we bi. Wɔmfa ogya nhyew ne nyinaa.


Psalmen 84 HTB - Nnwom 84 ASCB\n1Ao Asafo Awurade,\nwʼatenaeɛ hɔ yɛ ahomeka!\n2Me kra pere, mpo ɛtɔ piti,\nsɛ ɔbɛkɔ Awurade adihɔ;\nmʼakoma ne me honam team\nfrɛ Onyankopɔn ɔteasefoɔ.\n3Mpo akasanoma anya fie,\nna asomfena nso anwono ne pirebuo,\nbaabi a ɔbɛhwane ne mma\nwɔ beaeɛ bi a ɛbɛn wʼafɔrebukyia,\nAo Asafo Awurade, me Ɔhene ne me Onyankopɔn.\n4Nhyira nka wɔn a wɔte wo fie;\nna wɔde wɔn akoma hyɛ akwantuo ase kɔhwehwɛ wo.\n6Sɛ wɔfa Baka Bɔnhwa no mu a,\nosutɔberɛ nsuo nso de nhyira pii kata asase no so.\n7Wɔkɔ no ahoɔden so berɛ nyinaa,\nkɔsi sɛ wɔn mu biara bɛpue Onyankopɔn anim wɔ Sion.\n8Ao Asafo Awurade, Onyankopɔn tie me mpaeɛbɔ;\nAo Yakob Onyankopɔn, yɛ aso ma me.\n9Ao Onyankopɔn, hwɛ yɛn akokyɛm;\nfa ahummɔborɔ hwɛ deɛ woasra no ngo no.\n10Wʼadihɔ hɔ da korɔ tena\nyɛ sene nnafua apem wɔ baabi foforɔ;\nmepɛ sɛ mɛyɛ ɔpono ano hwɛfoɔ wɔ Onyankopɔn fie\nsene sɛ mɛtena amumuyɛfoɔ ntomadan mu.\n11Ɛfiri sɛ Awurade Onyankopɔn yɛ owia ne ɛkyɛm;\nAwurade hunu mmɔbɔ na ɔhyɛ animuonyam;\nɔremfa ade pa biara nkame\nwɔn a wɔteneɛ.\n12Ao Asafo Awurade,\nASCB : Nnwom 84


1 Kings 7 KJV – 1 Ahemfo 7 AKCB | Biblica\n1 Kings 7 KJV – 1 Ahemfo 7 AKCB\nSalomo Si Nʼahemfi\n1Salomo san sii ɔno ankasa nʼahemfi. Na mfirihyia dumiɛnsa na ɔde wiee ahemfi no si. 2Na wɔfrɛ Salomo adan no mu baako Lebanon Kwae Ahemfi.7.2 Na wɔfrɛ no Lebanon Kwae Ahemfi, efisɛ na wɔahyehyɛ sida adum no te sɛ kwae nnua. Na sida no fi Lebanon. Na ne tenten mu yɛ anammɔn ɔha ne aduonum. Ne trɛw yɛ anammɔn aduɔson anum, na ne sorokɔ yɛ anammɔn aduanan anum. Na sida nsamso no mpuran no deda sida fadum anan a wɔatoto ahyehyɛ no tee no so. 3Na wɔabɔ sida nsɛmso a etweri mpuran aduanan anum a ɛno nso gugu afadum a wɔatoto, ahyehyɛ no ntentenso abiɛsa mu a, dunum na ɛwɔ ntentenso baako biara mu. 4Afasu no fa biara, mfɛnsere sesa so abiɛsa abiɛsa a edidi nhwɛanim. 5Apon no akwan nyinaa, wɔayɛ no ahinanan abiɛsa abiɛsa a edidi nhwɛanim.\n6Osii afadum asa a ne tenten mu yɛ anammɔn aduɔson anum, na ne trɛw yɛ anammɔn aduanan anum. Na ntwironoo a wɔakuru so wɔ anim a esi afadum so.\n7Na ahengua asa a na wonim no sɛ atemmu asa nso wɔ hɔ. Ɛhɔ na na Salomo tena di nsɛm. Na wɔde sida asam mu fi fam, de kosi nsamso so. 8Faako a na Salomo te no twa asennii a ɛwɔ asa no akyi no ho hyia. Ɔkwan koro no ara so na wɔfa de sii. Osii ne dan no sɛso de maa Farao babea a na ɔyɛ ne yerenom no mu baako.\n9Abo akɛse a wɔatwa no pɛpɛɛpɛ a ne bo yɛ den yiye na wɔde sii saa adan no. 10Abo a wɔde too ɔdan no fapem no tenten mu yɛ anammɔn dunum, na bi nso tenten mu yɛ anammɔn dumien. 11Abo a ne bo yɛ den yiye a wɔde sii afasu no nso, na wɔasusuw, atwa no pɛpɛɛpɛ a sida mpuran nso ka ho. 12Adiwo kɛse no afasu no nso, wɔto de sida mpuran ntaaso baako biara too abo a wɔatwa ntaaso abiɛsa biara so, te sɛ afasu a ɛwɔ Awurade Asɔredan mfimfini mu hɔ a ntwironoo kwan ka ho.\n13Ɔhene Salomo bisaa ɔbarima bi a ofi Tiro a ne din de Huram ase sɛ omfi Tiro mmra, 14efisɛ na ɔyɛ odwumfo a onim kɔbere mfrafrae ho adwinne yiye. Na ne fa yɛ Israelni, efisɛ ne na yɛ okunafo a ofi Naftali abusua mu. Na nʼagya nso yɛ adwuma wɔ baabi a wɔnan nnade wɔ Tiro. Enti ɔbɛyɛɛ adwuma maa ɔhene Salomo.\n15Huram twaa kɔbere mfrafrae afadum abien a emu biara sorokɔ yɛ anammɔn aduonu ason, na ne afefarem nso yɛ anammɔn dunwɔtwe. 16Ɔde kɔbere mfrafrae yɛɛ afadum no apampam ntaaso a emu biara sorokɔ yɛ anammɔn ason ne fa. 17Ntaaso biara nso, wɔde ɔtan a wɔanwen ason ne nkɔnsɔnkɔnsɔn na ahyehyɛ ho. 18Na ɔyɛɛ atoaa nsɛso a ɛsesa so tee abien bebaree ɔtan a wɔanwen no de siesiee ntaaso a ɛwɔ afadum no atifi. 19Ntaaso a ɛwɔ afadum a ɛwɔ ntwironoo no mu no, na wɔayɛ no sɛ sukooko a ne sorokɔ yɛ anammɔn asia. 20Ntaaso biara a na ɛwɔ afadum abien no so no nso, na atoaa nsɛso ahannu a wɔahyehyɛ no tee abien atwa ho ahyia a, ɛyɛ kurukuruwa a ɛtoa ɔtan a wɔanwen no so. 21Huram de afadum no sisii Asɔredan no kwan ano a baako kyerɛ anafo fam na baako nso kyerɛ atifi fam. Ɔtoo baako a ɛkyerɛ anafo fam no din Yakin (Ɔde tim) na nea ɛkyerɛ atifi fam no, ɔtoo no Boas (Ne mu na ahoɔden wɔ). 22Afadum no ntaaso no, wɔyɛɛ no sɛ sukooko. Saa na ɔyɛ de wiee afadum no ho adwuma.\n23Afei, Huram twaa nsukorade kurukuruwa kɛse bi a efi ano kɔka ano no yɛ anammɔn dunum. Wɔtoo ne din Po. Na emu tenten yɛ anammɔn ason ne fa, nʼafefare mu nso yɛ anammɔn aduanan anum. 24Na Po no wɔ nsɛsode a ɛte sɛ anantwi a atwa afa ano no ase ahyia. Anammɔn baako biara mu no, na anantwi sɛso asia wɔ so a wɔagu ama afra nsukorade no.\n25Na Po no si nsiase a ɛyɛ kɔbere mfrafrae anantwi dumien sɛso so. Na wɔn nyinaa ani kyerɛkyerɛ abɔnten. Abiɛsa ani kyerɛ atifi fam. Abiɛsa ani kyerɛ atɔe fam. Abiɛsa kyerɛ anafo fam, na abiɛsa nso ani kyerɛ apuei fam. 26Na Po no afasu mu piw bɛyɛ nsateaato abiɛsa, na ano no trɛw te sɛ kuruwa, na na ɛte sɛ sukooko a apae. Na ebetumi akora nsu bɛyɛ galɔn mpem dubaako.\n27Huram san yɛɛ nteaseɛnam du a wɔde twe nsu a emu biara tenten mu yɛ anammɔn asia na ne trɛw mu nso yɛ anammɔn asia, na ne sorokɔ yɛ anammɔn anan ne fa. 28Na sɛnea wɔyɛɛ nteaseɛnam no ne sɛ, ɛwowɔ ntetareho ntrantraa a wɔabram so. 29Wɔde gyata, anantwi ne kerubim a wɔasen siesiee ntetareho no ne nnade a wɔde bram ɔpon akyi no. Gyata no ne anantwi no so ne wɔn ase na wɔagu nhwiren a wɔahyehyɛ, de asiesie wɔn. 30Na saa nteaseɛnam no mu biara wɔ kɔbere mfrafrae ntwahonan anan ne kɔbere mfrafrae ntwahodade. Na nteaseɛnam biara twɔtwɔw no wɔ nnyinaso afadum de ma kɔbere mfrafrae nsukorade no; saa nnyinaso no ho na wɔadi nhwiren a wɔahyehyɛ adwinni. 31Nteaseɛnam no biara wɔ nnyinaso kurukuruwa bi wɔ nʼatifi ma nsukorade no. Na ehwirew mu, kɔ soro bɛyɛ ɔnammɔn baako ne fa wɔ teaseɛnam no atifi te sɛ ntaamude kurukuruwa bi. Na ano a abue no yɛ anammɔn abien ne nsateaa abiɛsa. Ɛho no na wɔde nhwiren a wɔahyehyɛ adwinni asiesie. Na nteaseɛnam no ntetareho no yɛ ahinanan na ɛnyɛ kurukuruwa. 32Ntetareso no ase na ntwahonan anan a wɔde atoa ntwahodade so a wɔagu ne nyinaa atoa mu ayɛ baako no hyehyɛ. Na efi ntwahonan no dantaban ano kosi ano yɛ anammɔn abien ne nsateaa abiɛsa, 33a na ɛte sɛ teaseɛnam a ɛwɔ ntwahonan abien. Emu ntwahodade, mparow, hankare ne nea ɛhyɛ mfimfini no nyinaa, wɔde kɔbere mfrafrae na ɛyɛe.\n34Na nsusomu nsa anan wowɔ nteaseɛnam no atwɔtwɔw anan no biara so a epuepue fi nteaseɛnam no so. 35Nteaseɛnam no mu biara atifi no na na hankare bi a ne trɛw yɛ nsateaa akron wɔ. Nsusomu no ne nkyɛnkyɛn ntetareho no nso, wɔagu ama ɛne teaseɛnam no atoa mu. 36Wɔde kerubim, gyata ne mmedua a wɔasen siesiee ntetareho no ne nnyinaso ahorow no ho baabiara a kwan wɔ. Na wɔagu nhwiren a wɔahyehyɛ atwa ho nyinaa ahyia. 37Nsu nteaseɛnam du no, na ne nyinaa akɛse yɛ pɛ, na ne nyinaa sesɛ, na woguu ne nyinaa wɔ ade koro mu.\n38Huram san yɛɛ kɔbere mfrafrae nsukorade du de maa nteaseɛnam no mu biara. Na nsukorade no mu trɛw yɛ anammɔn asia a etumi kora nsu gyare ahannu aduonu. 39Ɔhyehyɛɛ nsu nteaseɛnam no anum wɔ Asɔredan no anafo fam, na anum nso wɔ atifi fam. Wɔde Po no sii Asɔredan no anafo apuei fam twɔtwɔw so. 40Afei, ɔyɛɛ nkuku, sofi ne nsukorade a ɛho hia.\nafadumti a wɔayɛ no sɛ asuhina abien a esisi afadum no atifi,\nntweaban a wɔayɛ no sɛ atena abien a wɔde asiesie afadumti no,\n42atoaa nsɛso ahannan a ɛsensɛn nkɔnsɔnkɔnsɔn a egu ntaaso no so (atoaa a wɔahyehyɛ no ntenten so abien a biara sa nkɔnsɔnkɔnsɔn a ɛsensɛn ntaaso a egu afadum no atifi no so no),\n43nsu nteaseɛnam du a nsukorade du sisi so,\n44Po no ne anantwi dumien a ɛhyehyɛ ase,\n45Nkuku, sofi ne nsukorade.\nNa nkuku ne nkaka a Huram yɛ maa ɔhene Salomo de guu Awurade Asɔredan mu no nyinaa yɛ kɔbere mfrafrae a wɔapɔw ho. 46Ɔhene no ma woguu no wɔ kankua a na ɛwɔ Yordan tataw a na ɛwɔ Sukot ne Saretan ntam no so. 47Salomo ankari nkuku ne nkaka no, efisɛ na ɛdɔɔso dodo; na kɔbere mfrafrae no mu duru nso, wɔantumi ankari.\nsikakɔkɔɔ kyerɛwpon a Ne Daa Nwɔhɔ brodo gu so,\n49sikakɔkɔɔ kaneadua7.49 Na kaneadua baako a ɛwɔ mman ason na na ɛwɔ ntamadan no mu (2 Mose 25.31-40; 26.35). Salomo de akaneadua du sii anan. a anum sisi anafo fam,\nna anum sisi atifi fam wɔ kronkron mu kronkron anim hɔ;\nnhwiren a wɔde asiesie hɔ, akanea ne mpiakyiri a ne nyinaa yɛ sikakɔkɔɔ,\n50nkuruwa, akanea adabaw, nsiso, nsanka ne nkankyee a wɔnoa mu nyinaa yɛ sikakɔkɔɔ nko ara;\nɔkwan ano apon a ɛkɔ kronkron mu kronkron ne Asɔredan no mu ne anim nyinaa, wɔde sikakɔkɔɔ duraa ho.\n51Ɔhene Salomo wiee Awurade asɔredan no ho adwuma nyinaa. Na Salomo de akyɛde a nʼagya Dawid ato din no nyinaa a ɛyɛ dwetɛ, sikakɔkɔɔ ne nkuku ne nkaka ba bɛkoraa wɔ adekoradan mu wɔ Awurade Asɔredan mu hɔ.\nAKCB : 1 Ahemfo 7


Wɔahyehyɛ Bere a Yɛbɛwu Ato Hɔ Anaa? | Bible Nsɛmmisa\nKENKAN WƆ Abkhaz Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch English Estonian Ewe Finnish French Ga Georgian German Greek Hausa Hebrew Hiligaynon Hindi Hungarian Iloko Indonesian Italian Japanese Kikaonde Kinyarwanda Kirghiz Kirundi Korean Latvian Lingala Lithuanian Malagasy Malayalam Maltese Myanmar Ndau Norwegian Nzema Ossetian Persian Polish Portuguese Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Swahili Swedish Tagalog Tamil Tatar Telugu Thai Tshwa Tsonga Tswana Turkish Turkmen Twi Ukrainian Vietnamese Xhosa Yoruba Zulu\nDabi. Wɔnhyehyɛɛ bere a yɛbɛwu ntoo hɔ. Bible nka biribiara a ɛkyerɛ sɛ yɛwɔ nkrabea bi a wɔahyehyɛ ato hɔ ama yɛn. Mmom, ɛma yɛhu sɛ nnipa pii wɔ hɔ a nea enti a wɔwu ne sɛ “asiane to wɔn nyinaa bere a wɔnhwɛ kwan.”—Ɔsɛnkafo 9:11.\nƐnyɛ Bible no ara na ɛka sɛ “owu wɔ ne bere”?\nAmpa, Ɔsɛnkafo 3:2 ka sɛ, “Awo wɔ ne bere, na owu wɔ ne bere; ɔtɛw wɔ ne bere, na nea wɔatɛw no tutu wɔ ne bere.” (Akuapem Twi Bible) Nanso, sɛ wokenkan nsɛm a ɛdi Ɔsɛnkafo 3:2 anim, ne nea ɛdi akyi a, wobɛhu sɛ nea Bible reka ho asɛm wɔ hɔ ne nneɛma a ɛsisi wɔ yɛn daa daa asetena mu. (Ɔsɛnkafo 3:1-8) Onyankopɔn nhyɛ okuafo biara sɛ ɔnnua ade wɔ bere pɔtee bi mu, na saa ara na ɔnhyɛɛ bere a yɛn mu biara bewu ntoo hɔ. Mmom, nea na Bible reka ho asɛm wɔ ha ne sɛ, ɛnsɛ sɛ yɛma nneɛma a yɛyɛ no daa daa no gye yɛn adwene ma yɛn werɛ fi yɛn Bɔfo no.—Ɔsɛnkafo 3:11; 12:1, 13.\nYɛbɛtumi ama yɛn nkwa nna aware\nƐwom, nneɛma a yɛnhwɛ kwan tumi sisi, nanso sɛ yɛsisi gyinae pa a, yɛtumi nyin kyɛ. Bible ka sɛ: “Onyansafo mmara yɛ nkwa asuti, ɛdan onipa fi owu mfiri ho.” (Mmebusɛm 13:14) Mose nso ka kyerɛɛ Israelfo sɛ, sɛ wɔdi Onyankopɔn ahyɛde so a, wɔn ‘nna bɛware.’ (Deuteronomium 6:2) Nanso sɛ yɛyɛ nneɛma bɔne anaa yɛdi nsɛnhunu a, yɛbɛtumi atwa yɛn nkwa nna so, na yɛawu ntɛm.—Ɔsɛnkafo 7:17.\nƐwom, yɛbɛtumi ahwɛ yɛn ho yiye, nanso, yɛyɛ dɛn ara a, yɛbɛwu. (Romafo 5:12) Ɛno nkyerɛ sɛ saa na ɛbɛkɔ so bere nyinaa. Bible hyɛ bɔ sɛ ebedu bere bi na “owu nni hɔ bio.”—Adiyisɛm 21:4.


“Mɛtumi Agyina Onyankopɔn Ananmu Anaa?”—Yosef (Genesis 45)\nKENKAN WƆ Afrikaans Albanian Arabic Armenian Aymara Bengali Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cibemba Croatian Czech Danish Drehu Dutch Efik English Estonian Ewe Fijian Finnish French Georgian German Greek Greenlandic Guarani Gujarati Haitian Creole Hebrew Hindi Hmong (White) Hungarian Icelandic Igbo Iloko Indonesian Italian Japanese Kannada Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Lingala Lithuanian Luganda Luo Luvale Macedonian Malagasy Malayalam Maltese Marathi Maya Mixe Myanmar Nahuatl (Central) Nahuatl (Northern Puebla) Nepali Ngabere Norwegian Nyaneka Nzema Oromo Ossetian Otetela Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Thai Tigrinya Tok Pisin Totonac Tshiluba Tsonga Tswana Turkish Tuvaluan Twi Tzotzil Ukrainian Umbundu Urdu Vietnamese Wallisian Xhosa Yoruba Zapotec (Isthmus) Zulu\n“Mɛtumi Agyina Onyankopɔn Ananmu Anaa?”\nNÁ Yosef gyina ne turo mu anwummere bi a anim rebiribiri. Ɛbɛyɛ sɛ na nnua ne nhwiren fɛfɛɛfɛ ne nnuaba a atwa hɔ ahyia ne nsuo a ɛda turo no mu no na na wagyene n’ani rehwɛ. Afei, sɛ ɔto n’ani a na ɔtumi hu Farao ahemfie no. Wo deɛ hwɛ sɛ Yosef gyina hɔ, na ɔte nea ɛrekɔ so wɔ ne fie nyinaa, te sɛ ne ba Manase a ɔregye ne nua ketewa Efraim agorɔ ma Efraim resereserew no. Ná Yosef bɛtumi de n’adwene abu sɛnea agorɔ a ne mma no redi no ama ne yere ani agye na ɔresereserew no. Ɔdwendwene weinom nyinaa ho a na n’ani agye ne tirim. Ná ɔtumi hu sɛ Onyankopɔn ahyira no!\nYosef too ne ba panin no din Manase, efisɛ edin no ase kyerɛ awerɛfi. (Genesis 41:51) Ɛda adi sɛ, sɛnea na Onyankopɔn ahyira Yosef saa bere no nti, na ne werɛ afi ɛyaw a ɔdii bere a ɔfirii fie na ɔne ne nuanom ne ne papa ntam tetee no. Ɔtan a na ne nuanom mpanimfoɔ no tan no no maa n’asetena sesaa koraa. Wɔyɛɛ no ayayade, na na wɔpɛ sɛ wɔkum no mpo, afei wɔtɔn no sɛ akoa maa aguadifo akwantufo bi. Efi saa bere no, ɔfaa ɔhaw bebree mu. Ɔyɛɛ akoa mfe pii, na afei ɔkɔwiee afiase; bere bi mpo deɛ wɔde nkɔnsɔnkɔnsɔn guu no. Nanso, seesei deɛ Yosef na oni oo; wabɛyɛ Farao a na ɔdi Egypt man a ɛwɔ tumi paa no so abadiakyiri! *\nAfei deɛ, na Yosef abɛhu sɛ nea Yehowa aka no nyinaa reba mu. Mfe nson a wɔhyɛɛ ho nkɔm sɛ aduane bɛba Egypt no baa mu, na na Yosef na wɔde ahyɛ ne nsa sɛ ɔnhwɛ mma wɔmmoaboa aduane a abu so wɔ ɔman no mu no ano na wɔnkora so. Saa bere no, na ɔne ne yere Asenat awo mmarimaa mmienu. Nanso, na n’adwene taa kɔsi n’abusuafo a wɔwɔ akyirikyiri no so, ɛnkanka ne nua ketewa Benyamin a ɔdɔ no no, ne ne papa Yakob a ɔda ne koma so no. Ɛbɛyɛ sɛ na Yosef dwen wɔn ho sɛ biribiara rekɔ yie ma wɔn anaa. Ebia na ɔsan dwen ne nuanom mpanimfoɔ no ho sɛ wɔda so ara kura wɔn subammɔne no anaasɛ wɔasesa. Ɛbɛtumi aba nso sɛ, na ɔdwene nea ɔbɛtumi ayɛ de asiesie wɔn ntam na ama wɔatena ase asomdwoe mu ho.\nSɛ nitan, anibere, anaa ahoɔyaw ama asomdwoe atu ayera wɔ w’abusua mu a, ɛnde na w’asɛm reyɛ ayɛ sɛ Yosef deɛ no. Dɛn na yɛbɛtumi asua afi Yosef gyidi mu wɔ sɛnea ɔne n’abusuafo dii no mu?\n“MONKƆ YOSEF NKYƐN”\nNá Yosef nni ne ho adagyew koraa, enti mfe pii twaa mu a wanhu. Sɛnea Yehowa nam dae so ka kyerɛɛ Farao sɛ aduane bɛba mfe nson na ɛno akyi ɔkɔm kɛse bɛba no, saa pɛpɛɛpɛ na ɛbae. Nnɔbae a wɔduae nyinaa sɛee! Ankyɛ na ɔkɔm te sii nsase a ɛbemmɛn Egypt no nyinaa so. Nanso sɛnea Bible ma yɛhu no, “na aduane wɔ Egypt asase so baabiara.” (Genesis 41:54) Ɛda adi sɛ, nsɛm a Onyankopɔn nam Yosef so kae ne ntotoe pa a Yosef yɛe no maa Egyptfo no ho tɔɔ wɔn.\nYosef ahobrɛase nti, Yehowa de no yɛɛ adwuma pii\nƐbɛyɛ sɛ Egyptfo no ani sɔɔ nea Yosef yɛe no paa, na wɔkamfoo no wɔ ntotoe pa a ɔyɛe no ho. Sɛ wɔyɛɛ saa mpo a, anka Yosef rennye anuonyam no mma ne ho anaa obi foforo biara, na mmom ɔde bɛma Yehowa, ne Nyankopɔn no. Sɛ yɛwɔ ɔdom akyɛde bi na yɛbrɛ yɛn ho ase de saa akyɛde no yɛ adwuma wɔ Onyankopɔn som mu a, ɔno nso de yɛn bɛdi dwuma ama aboro yɛn ntease so.\nNanso ankyɛ, ɔkɔm no te sii Egyptfo no so. Enti nkurɔfo no su guu Farao so sɛ ɔmmoa wɔn, na ɔka kyerɛɛ wɔn sɛ: “Monkɔ Yosef nkyɛn. Deɛ ɔbɛka akyerɛ mo biara, monyɛ.” Enti Yosef buebuee adan a wɔakora aduane wom no, sɛnea ɛbɛyɛ a nkurɔfo bɛtumi atɔ dodow a wɔhia.—Genesis 41:55, 56.\nNanso nsase a ɛbemmɛn Egypt no deɛ, na ɔkɔm redosa wɔn. Yosef abusuafo a na wɔwɔ akyirikyiri wɔ Kanaan asase so no nso, na ɔkɔm rekum wɔn. Akwakoraa Yakob tee sɛ aduane wɔ Egypt, enti ɔsomaa ne mma mmarima no sɛ wɔnkɔ hɔ nkɔpɛ aduane mmra.—Genesis 42:1, 2.\nYakob somaa ne mma mmarima du nanso ne ba kumaa Benyamin deɛ wamma no ankɔ bi. Ná Yakob werɛ mfirii nea ɛsii bere a ɔsomaa ne ba Yosef a ɔdɔ no no nko ara sɛ ɔnkɔhwɛ ne nuanom mpanimfoɔ no. Ɛfiri saa bere no, Yakob anhu ne ba no bio. Ná Yakob dɔ ne ba Yosef paa ma enti ɔmaa no atade fɛfɛ bi. Bere a ne mma mpanimfoɔ no baa fie no, wɔde saa atade no brɛɛ wɔn papa; ná atete pasaa, na na mogya ayɛ mu nyinaa. Wɔmaa wɔn papa akwakoraa no gye dii sɛ aboa bi akyere Yosef awe, enti awerɛhow hyɛɛ no mã.—Genesis 37:31-35.\n‘YOSEF KAEE DAEƐ A ƆSOEƐ NO’\nYakob mma no twaa kwantenten, na awiei koraa no wɔkɔduu Egypt. Bere a wɔbisaa baabi a wɔtɔn aduane no, wɔkyerɛɛ wɔn sɛ wɔnkɔhu ahemfie panin bi a ne din de Safenat-Panea. (Genesis 41:45) Wɔhuu no no, wɔhuu sɛ ɛyɛ Yosef anaa? Dabi. Wɔn deɛ, wɔfaa no sɛ Egypt tumfoɔ bi a wɔrekɔhwehwɛ ne hɔ mmoa. Enti bere a wɔn ani bɔɔ no so ara pɛ na ‘wɔkotoo no de wɔn anim butubutuu fam’ de kyerɛɛ sɛ wɔbu no paa.—Genesis 42:5, 6.\nNa Yosef nso ɛ? Ɔno deɛ n’ani bɔɔ wɔn so ara pɛ na ɔhuu wɔn! Bio nso, bere a ɔhuu sɛ wɔrekoto no no, ɔkaee nea ɛsii bere a na ɔyɛ abarimaa no. Bible ka sɛ ‘afei Yosef kaee daeɛ a Yehowa ma ɔsoeɛ’ bere a na ɔyɛ abarimaa no. Ná daeɛ no kyerɛ sɛ, daakye ne nuanom bɛkoto no de wɔn anim abutubutu fam; ɛno ara na na anya ne mmamu no! (Genesis 37:2, 5-9; 42:7, 9) Dɛn na na Yosef bɛyɛ? Ɔbɛtew n’anim ama wɔn, na wayɛ wɔn atuu? Anaasɛ ɔbɛtua wɔn bɔne no so ka?\nYosef bɛhuu sɛ ɛmfa ho sɛnea ɔte nka biara no, ɛsɛ sɛ ɔhyɛ no ho so. Efisɛ nsɛm a na ɛresisi no nyinaa, na Yehowa nsa wom; ná ɛfa nea Yehowa bɛyɛ daakye ho. Ɔhyɛɛ bɔ sɛ ɔbɛma Yakob asefo ayɛ ɔman kɛse. (Genesis 35:11, 12) Nanso, sɛ na Yosef nuanom no da so kura wɔn atirimmuɔdensɛm, pɛsɛmenkominya ne atorodi no mu a, anka ɛbɛyɛ den sɛ Onyankopɔn atirimpɔw a ɛne sɛ ɔbɛma Yakob asefo ayɛ ɔman kɛse no bɛbam. Afei sɛ Yosef anni ne ho so a, ebia anka ɔbɛsɛe asomdwoe kakra a ɛwɔ fie no na akɔfa asɛm abrɛ ne papa ne ne nua Benyamin. Sɛ wɔte ase mpo a na ɔnnim. Yosef anyi ne ho adi ankyerɛ ne nuanom no sɛnea ɛbɛyɛ a ɔbɛhu sɛ wɔasakra anaa wɔnsakrae. Ná ɛno bɛma wahu sɛnea Yehowa pɛ sɛ ɔne wɔn di.\nEbia worenhyia nea ɛtoo Yosef no bi da wɔ w’asetena mu, nanso ɛnnɛ nitan ne mpaepaemu ahyɛ mmusua mu mã. Sɛ yɛhyia biribi a ɛte saa a, yɛbɛdi yɛn koma akyi na yɛayɛ nea yɛpɛ? Ɛyɛ papa sɛ yɛsuasua Yosef na yɛhu sɛnea Onyankopɔn pɛ sɛ yɛyɛ yɛn ade. (Mmebusɛm 14:12) Kae sɛ, ɛwom sɛ ɛho hia sɛ yɛma asomdwoe tena yɛne yɛn abusuafo ntam deɛ, nanso nea ɛhia kɛse paa ne sɛ yɛbɛma asomdwoe atena yɛne Yehowa ne ne Ba no ntam.—Mateo 10:37.\n‘MƐSƆ MO AHWƐ’\nYosef yɛɛ nneɛma pii de sɔɔ ne nuanom hwɛe sɛnea ɛbɛyɛ a ɔbɛhu nea ɛwɔ wɔn komam ankasa. Yosef teateaa wɔn na ɔbɔɔ wɔn sobo sɛ wɔyɛ akwansrafo; ɔrekasa no nyinaa na obi rekyerɛ ase. Ne nuanom no nso yii wɔn ho ano, na wɔkaa wɔn abusua no ho asɛm nyinaa kyerɛɛ no, na mpo wɔkaa sɛ wɔn nua kumaa baako da so ara wɔ wɔn kurom. Yosef tee saa no n’ani gyei, nanso wamma ne nuanom no anhu. Ebia ɔbisaa ne ho sɛ, ‘Enti me nua kumaa no da so te ase?’ Afei deɛ na Yosef ahu nea ɔbɛyɛ. Ɔkaa sɛ: “Deɛ mede bɛsɔ mo ahwɛ nie,” enti ɔka kyerɛɛ wɔn sɛ ɔpɛ sɛ ɔhu wɔn nua kumaa no. Akyiri yi, ɔmaa wɔn kwan sɛ wɔnsan nkɔ wɔn kurom nkɔfa wɔn nua kumaa no mmra nanso gye sɛ wɔagya wɔn mu baako wɔ afiase hɔ.—Genesis 42:9-20.\nAfei ne nuanom no fii ase kasakasae na wɔbobɔɔ wɔn ho sobo wɔ adebɔne a wɔyɛe bɛyɛ 20 a atwam ni no ho, nanso na wɔnnim sɛ Yosef te wɔn kasa no. Wɔkaa sɛ: “Ampa ara, yɛn nua no ho asodie da yɛn so, ɛfiri sɛ yɛhunuu sɛ ne kra rebrɛ, nanso berɛ a ɔsrɛɛ sɛ yɛnhu no mmɔbɔ no yɛantie. Yei nyinaa nti na yɛrehunu amane yi.” Yosef tee nea na wɔreka no nyinaa, na ɔfirii wɔn nkyɛn kɔsuiɛ, na wamma wɔanhu. (Genesis 42:21-24) Nanso, na ɔnim sɛ sɛ wɔanu wɔn ho paa a, ɛnyɛ wɔn ano kɛkɛ na wɔde bɛka. Enti ɔsan yɛɛ biribi de sɔɔ wɔn hwɛe.\nƆfaa Simon de no too afiase, na ɔgyaa nkae no kwan ma wɔkɔe. Ɔsan nso de obiara sika hyɛɛ ne kotoku mu. Yakob mma yi siim kɔduu fie, na akyiri yi wɔsrɛɛ Yakob sɛ ɔmma wɔmfa ne ba Benyamin a ɔdɔ no no nka wɔn ho nkɔ Egypt, nanso wɔka brɛe ansa na ɔrepene so. Bere a wɔduu Egypt no, wɔkaa sika a wɔhuu wɔ wɔn kotoku mu no ho asɛm kyerɛɛ Yosef akoa no, na wɔkaa sɛ, wɔde sika no nyinaa aba. Nea wɔyɛe no kaa Yosef koma, nanso na Yosef pɛ sɛ ɔhu wɔn suban ankasa. Ɔtoo pono maa wɔn, na wamma wɔanhu sɛ Benyamin a wahu no no ama n’ani agye. Afei, ɔsan hyehyɛɛ aduane wɔn nkotoku mama, na ɔgyaa wɔn kwan maa wɔkɔɔ wɔn kurom. Nanso saa bere yi deɛ ɔde dwetɛ kuruwa hyɛɛ Benyamin kotoku mu.—Genesis 42:26–44:2.\nAfei deɛ na Yosef anya wɔn! Ɔmaa wɔtĩĩ ne nuanom no kɔkyeree wɔn, na wɔbɔɔ wɔn sobo sɛ wɔawia ne kuruwa. Wɔhwehwɛɛ wɔn nneɛma mu no, wɔhuu wɔ Benyamin kotoku mu, enti wɔsan de mmarima no nyinaa brɛɛ Yosef. Afei na Yosef anya nea ɔbɛgyina so de ahu ampa sɛ ne nuanom no asesa anaa. Yuda gyinaa ne nuanom ananmu kasae. Ɔsrɛɛ sɛ ɔnhu wɔn mmɔbɔ, na ɔkaa mpo sɛ nnipa 11 no nyinaa bɛyɛ nkoa wɔ Egypt. Nanso, Yosef kaa sɛ Benyamin nko ara na ɔbɛyɛ akoa wɔ Egypt, na wɔn a wɔaka no nsan nkɔ wɔn kurom.—Genesis 44:2-17.\nYuda kaa nsɛm a ɛka koma. Ɔkaa sɛ: “Ne nua a ɔne no firi maame baako no awu agya no, na ne papa dɔ no.” Ɛbɛyɛ sɛ saa nsɛm no pusuu Yosef paa. Ná Yosef yɛ Yakob yere Rahel a ɔdɔ no no abakan, na bere a ɔrewo Benyamin no na ɔwuiɛ. Ɛda adi sɛ sɛnea na Yakob ani gyina ne yere Rahel no, saa ara nso na na Yosef ani gyina ne maame. Esiane sɛ na wɔyɛ yafunu baako mma nti, na Benyamin da Yosef koma so paa.—Genesis 35:18-20; 44:20.\nYuda kɔɔ so srɛɛ Yosef sɛ mma ɔmmfa Benyamin nnyɛ akoa. Ɔkaa mpo sɛ, Benyamin bɛyɛ akoa deɛ, ɔno mmom bɛyɛ akoa. Enti ɔkaa saa awerɛhosɛm yi: “Sɛ abɔfra no nka me ho a, mɛyɛ dɛn akɔ me papa nkyɛn na mahwɛ me papa amanehunu?” (Genesis 44:18-34) Asɛm a Yuda kae no maa Yosef huu sɛ wasesa ampa. Yuda daa no adi sɛ wanu ne ho ankasa, na afei nso wanya tema ne mmɔborɔhunu, na ɔdwen afoforo ho.\nYosef huu sɛ ne nuanom no anu wɔn ho wɔ bɔne a wɔyɛ tiaa no no ho\nAfei na Yosef ntumi nhyɛ ne ho so bio. Ná ɛsɛ sɛ ɔda ne ho adi. Enti ɔpamoo ne nkoa no nyinaa fii ne nkyɛn, na ɔmaa ne nne so suu denneennen maa wɔn a na wɔwɔ Farao ahemfie hɔ no mpo tee. Awiei koraa no ɔdaa ne ho adi, na ɔka kyerɛɛ wɔn sɛ: “Mene mo nua Yosef.” Asɛm no tɔɔ ne nuanom no so araa ma na wɔnhu nea wɔnka mpo. Afei Yosef yɛɛ wɔn atuu na ɔde wɔn bɔne nyinaa kyɛɛ wɔn. (Genesis 45:1-15) Ɔdaa Yehowa su bi adi, ɛne sɛ ɔyi ne yam de bɔne firi. (Dwom 86:5) Yɛn nso, yɛde bɔne firi anaa?\nYosef fie hɔ yɛɛ gyegyeegye, na bere a Farao tee nea asi nyinaa no, ɔmaa Yosef kɔfaa ne papa akwakoraa no ne n’abusuafo nyinaa baa Egypt. Ankyɛ koraa, Yosef na afei wahyia ne papa a ɔdɔ no yi! Bere a Yakob huu ne ba no ɔsuiɛ, na ɔkaa sɛ: “Afei a mahunu w’anim sɛ wote aseɛ yi deɛ, mewu a mepɛ.”—Genesis 45:16-28; 46:29, 30.\nƐno akyi no, Yakob tenaa Egypt mfe 17 ansa na ɔrewu. Ɔtenaa ase kyɛe kakra maa ɔtumi hyiraa ne mma mmarima 12 no. Ɔhyiraa Yosef a na ɔyɛ ne ba a ɔtɔ so 11 no mmɔho; abakan na na wɔtaa hyira wɔn saa. Israel mmusuakuw mmienu na na wɔbɛfiri ne mu aba. Na Yuda a ɔyɛ Yakob ba a ɔtɔ so nnan no nso ɛ? Ɔkyerɛɛ sɛ wanu ne ho paa, na ɛma ɔbɛdaa nsow wɔ ne nuanom mu. Ɛno nti, ɔnyaa nhyira kɛse: Ná Mesia a ɔbɛba no bɛfiri n’abusua mu!—Genesis ti 48 ne 49.\nYakob wui no, na wadi mfe 147. Bere a wɔn papa wui no, Yosef nuanom no bɔɔ hu sɛ anhwɛ a wɔn nua a wabɛyɛ nipa kɛse a ɔwɔ tumi no bɛtua wɔn bɔne no so ka. Nanso, Yosef kaa wɔn koma too wɔn yam. Bere nyinaa na asɛm a Yosef ka ne sɛ, Yehowa na wama abusua no nyinaa abɛpue Egypt, enti ɛnsɛ sɛ wɔma nea ɛsii no teetee wɔn. Afei ɔbisaa asɛm a ɛka koma yi: “Mɛtumi agyina Onyankopɔn ananmu anaa?” (Genesis 15:13; 45:7, 8; 50:15-21) Yosef huu sɛ Yehowa nko ara na ɔbu atɛntrenee. Na sɛ Yehowa de wɔn bɔne akyɛ wɔn a, ɔno Yosef ne hwan sɛ ɔbɛtwe wɔn aso?—Hebrifoɔ 10:30.\nƐtɔ da a ɛyɛ den ma wo sɛ wode bɔne bɛkyɛ? Sɛ obi hyɛ da yɛ yɛn bɔne a, ɛtumi yɛ den paa sɛ yɛde bɛkyɛ no. Nanso sɛ yɛfi yɛn komam de obi a wanu ne ho paa bɔne kyɛ no a, yɛne nea wanu ne ho no nyinaa nya so mfaso. Yɛyɛ saa a, yɛbɛkyerɛ sɛ yɛresuasua Yosef ne n’Agya Yehowa a ɔde bɔne kyɛ no.\n^ nky. 4 Hwɛ asɛm a wɔato din “Suasua Wɔn Gyidi” a ɛwɔ August 1, 2014; November 1, 2014; ne February 1, 2015, Ɔwɛn-Aban mu no.


Nnwom 137 NA-TWI - Israelfo abooboodi - Yɛtenaa Babilon - Bible Gateway\nNnwom 136Nnwom 138\nNnwom 137 Nkwa Asem (NA-TWI)\n137 Yɛtenaa Babilon nsubɔnten ho. Ɛhɔ na yesui bere a yɛkaee Sion no. 2 Yɛde yɛn asanku sensɛn nnua a ɛbemmɛn hɔ so. 3 Wɔn a wɔkyeree yɛn dommum no ka kyerɛɛ yɛn se, yɛnto nnwom mfa nnye wɔn ani. “Monto Sion ho dwom.” 4 Ɛbɛyɛ dɛn na yɛatumi ato dwom ama Awurade wɔ ananafo asase so? 5 Sɛ me werɛ fi wo Yerusalem a, ɛnsɛ sɛ mitumi bɔ sanku no bio! 6 Sɛ mekae wo na mannwene wo ho sɛ m’ahosɛpɛw a, ɛnsɛ sɛ mitumi to dwom bio.


Jonas 2 APSD-CEB – Yona 2 AKCB\n1Yona wɔ apataa no yam no, ɔbɔɔ Awurade ne Nyankopɔn mpae se,\n2“Mʼahohia mu mefrɛɛ Awurade,\nna ogyee me so.\nMifi ɔda ase tɔnn srɛɛ mmoa\nna wutiee me sufrɛ.\n3Wotow me kyenee bun mu\nwɔ po ase tɔnn,\nna ɔhweam twaa me ho hyiae;\nwʼasorɔkye ne mframa\nbu faa me so.\n4Na mekae se, ‘Woapam me afi wʼanim;\nnanso mede mʼani bɛkyerɛ\nwʼasɔredan kronkron no bio’\n5Nsu a abu afa me so no bɔɔ me hu,\nbun no twaa me ho hyiae;\npo mu nwura kyekyeree me ti ho.\n6Memem kɔɔ mmepɔw no ase pɛɛ;\nasase ase kaa me hyɛɛ mu afebɔɔ.\nNanso wugyee me nkwa fii amoa mu,\nAwurade, me Nyankopɔn.\n7“Bere a me nkwa resen akɔ no,\nmekaee wo Awurade,\nna me mpaebɔ foro baa wo nkyɛn,\nwɔ wʼasɔredan kronkron no mu.\n8“Wɔn a wɔde wɔn ho bata ahoni huhuw ho no\nhwere adom a anka ɛyɛ wɔn de.\n9Nanso me, mede ayeyi nnwom\nbɛbɔ afɔre ama wo.\nNea mahyɛ ho bɔ no, mɛyɛ.\nNkwagye fi Awurade.”\n10Na afei, Awurade hyɛɛ apataa no ma ɔfee Yona too asase so.\nAKCB : Yona 2


Barak, Debora, ne Yael—Ɔkannifo Foforo ne Mmaa Mmienu a Wɔwɔ Akokoduru | Nea Mmofra Betumi Asua Afi Bible Mu\nKENKAN WƆ Acholi Afrikaans Albanian American Sign Language Amharic Arabic Armenian Azerbaijani Azerbaijani (Cyrillic) Basque Bassa (Cameroon) Bicol Bislama Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Cibemba Croatian Czech Danish Dutch English Estonian Ewe Fijian Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Irish Isoko Italian Italian Sign Language Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kirundi Kisonge Kongo Korean Kwangali Kwanyama Latvian Lhukonzo Lingala Lithuanian Lomwe Low German Luganda Luo Macua Malagasy Malay Malayalam Mam Marathi Maya Mazatec (Huautla) Mixe Moore Nahuatl (Huasteca) Nahuatl (Northern Puebla) Ndebele Ndebele (Zimbabwe) Ngabere Nigerian Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Samoan Sena Sepedi Serbian Serbian (Roman) Sesotho (South Africa) Seychelles Creole Shona Sinhala Slovak Slovenian Spanish Sranantongo Swahili Swedish Tagalog Tahitian Tamil Tandroy Tarascan Telugu Thai Tojolabal Totonac Tshwa Tsonga Tswana Turkish Twi Tzotzil Ukrainian Uruund Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nƆkannifo Foforo ne Mmaa Mmienu a Wɔwɔ Akokoduru\nYosua dii Yehowa nkurɔfo anim mfe pii. Owui no, na wadi mfe 110. Bere a ɔte ase no, na Israelfo no som Yehowa. Nanso Yosua wui no, Israelfo no fii ase som abosom te sɛ Kanaanfo no ara. Israelfo no gyaee Yehowa som, enti Yehowa maa Kanaan hene bi a yɛfrɛ no Yabin teetee wɔn. Afei Israelfo no su frɛɛ Yehowa sɛ ɔmmoa wɔn. Yehowa maa wɔn ɔkannifo foforo. Yɛfrɛ no Barak. Ɔno na na ɔbɛboa Israelfo no ama wɔasan asom Yehowa.\nOdiyifo baa bi a yɛfrɛ no Debora somaa sɛ wɔnkɔfrɛ Barak mmra. Yehowa ka kyerɛɛ Debora sɛ ɔnka asɛm bi nkyerɛ Barak. Ɛne sɛ: ‘Fa mmarima 10,000 na munkohyia Yabin ne n’asraafo, anaa n’asogyafo wɔ Kison subon ho. Wubedi Yabin asogyafo panyin Sisera so nkonim wɔ hɔ.’ Barak ka kyerɛɛ Debora sɛ: ‘Mɛkɔ nanso gye sɛ woka me ho.’ Debora nso kaa sɛ: ‘Me ne wo bɛkɔ. Nanso hu sɛ ɛnyɛ wo na wubekum Sisera. Yehowa aka sɛ ɔbaa na obekum no.’\nDebora ne Barak ne n’asogyafo no foro kɔɔ Bepɔw Tabor so. Wokosiesiee wɔn ho maa ɔko no. Sisera tee saa asɛm yi ara pɛ na ɔboaboaa ne nteaseɛnam ne n’asogyafo ano wɔ subon no ho. Debora ka kyerɛɛ Barak sɛ: ‘Ɛnnɛ na Yehowa bɛma woadi nkonim.’ Barak ne n’asogyafo 10,000 no sian bepɔw no kohyiaa Sisera ne n’asogyafo ahoɔdenfo no.\nAfei Yehowa maa Kison nsu no yirii. Sisera nteaseɛnam no kaa atɛkyɛ mu enti osii fam guanee. Barak ne n’asogyafo no dii Sisera asogyafo no so nkonim. Nanso Sisera deɛ, oguanee! Ɔkɔhyɛɛ ɔbaa bi ntamadan mu. Yɛfrɛ ɔbaa no Yael. Ɔmaa Sisera nufusu anaa milk nomee, na ɔde kuntu anaa ntama a emu yɛ duru kataa ne so. Ná Sisera abrɛ, enti ɔdae. Afei ɔbaa no wiawiaa ne ho kɔɔ ne nkyɛn, na ɔde dua bi a wɔasen ano feafeaa wuraa ne tirim ma owui.\nBarak bae sɛ ɔrebɛhwehwɛ Sisera. Yael fii ne ntamadan no mu bɛka kyerɛɛ no sɛ: ‘Bra na menkyerɛ wo ɔbarima a worehwehwɛ no no.’ Barak kɔɔ ntamadan no mu na okohuu sɛ Sisera awu da hɔ. Barak ne Debora too dwom yii Yehowa ayɛ sɛ wama Israelfo adi wɔn atamfo so nkonim. Mfe 40 a edi hɔ no deɛ, Israelfo nyaa asomdwoe.\n“Mmea a wɔka asɛmpa no yɛ asafodɔm kɛse.”—Dwom 68:11\nNsɛmmisa: Dɛn na Debora yɛ de boaa Israelfo? Dɛn na Yael yɛ de kyerɛɛ sɛ ɔwɔ akokoduru?\nDɛn na Bible mu asɛm a ɛfa Debora, Barak, ne Israel asraafo ho no ma yɛhu fa gyidi ne akokoduru ho?


Ebrei 2 PEV - Hebrifoɔ 2 ASCB\nKristo Kaa Owuo Hwɛeɛ Maa Yɛn Nyinaa\n1Yei enti na ɛsɛ sɛ yɛsɔ nokorɛ a yɛate no mu denden sɛdeɛ ɛbɛyɛ a, biribi rentu yɛn aso. 2Nsɛm a abɔfoɔ no kaeɛ no yɛ nokorɛ enti obiara a wanni so no nyaa asotwe a ɛfata no. 3Na sɛ yɛantie saa nkwagyesɛm yi a, ɛbɛyɛ dɛn na yɛatumi adwane? Awurade no ankasa na ɔdii ɛkan kaa saa nkwagyeɛ yi ho asɛm na wɔn a wɔtiee no no, ama yɛahunu sɛ ɛyɛ nokorɛ. 4Saa ɛberɛ korɔ no ara mu Onyankopɔn nam ne nsɛnkyerɛnneɛ ne nʼanwanwadwuma so dii ho adanseɛ. Bio, ɔkyɛɛ Honhom Kronkron no sɛdeɛ ɔpɛ.\n5Onyankopɔn amma abɔfoɔ anni ewiase a na wayɛ nʼadwene sɛ ɔrebɛbɔ no so; saa ewiase a yɛka ho asɛm no. 6Na mmom, wɔaka no Atwerɛsɛm no mu baabi sɛ:\n“Onipa ne hwan a wokae no;\nna onipa ba nso ne hwan a wʼani ku ne ho?\n7Wobɔɔ no maa ɔyɛɛ akumaa kakra sene abɔfoɔ;\nna wode wʼanimuonyam ne anidie abɔ no abotire,\n8sɛ ɔnni nneɛma nyinaa so.”\nƐka sɛ Onyankopɔn bɔɔ onipa sɛ “nneɛma nyinaa sodifoɔ.” Yei kyerɛ sɛ biribiara nni hɔ a wɔamfa anhyɛ nʼase. Nanso, seesei yɛnya nhunuu sɛ onipa di nneɛma nyinaa so. 9Na mmom, yɛhunu Yesu! Mmerɛ tiawa bi, wɔbrɛɛ no ase sene abɔfoɔ, sɛdeɛ ɛbɛyɛ a, Onyankopɔn adom enti, ɔbɛwu ama nnipa nyinaa. Owuo a ɔwuiɛ no enti, Onyankopɔn de animuonyam abotire abɔ no.\n10Onyankopɔn na ɔbɔɔ nneɛma nyinaa, na ɔwɔ tumi sɛ ɔyɛ biribiara. Ne saa enti, ɛfiri sɛ ɛyɛ ne pɛ sɛ ɔde ne mma nyinaa bɛba nʼanimuonyam mu no, ɔmaa Agyenkwa no faa amanehunu mu sɛdeɛ ɛbɛyɛ a, ne mma no nsa bɛka nkwagyeɛ a ɛyɛ pɛ no. Ɛfiri sɛ, Yesu nko ara ne Onipa a ɔbɛtumi adi wɔn anim akɔ nkwagyeɛ mu. 11Ɔma nnipa yɛ kronkron firi wɔn bɔne mu. Na ɔne wɔn a wayɛ wɔn kronkron no nyinaa wɔ Agya baako. Ɛno enti na Yesu mfɛre sɛ ɔfrɛ wɔn anuanom no. 12Ɔka sɛ,\n“Mɛka wo ho asɛm akyerɛ me nuanom,\nmɛkamfo wo wɔ wɔn a wɔahyia hɔ no nyinaa anim.”\n13Ɔsane ka bio sɛ,\n“Mede me ho bɛto Onyankopɔn so.”\nNa ɔno nso ka sɛ,\n“Mma a Onyankopɔn de wɔn ama me no nie.”\n14Esiane sɛ mma no wɔ honam ne mogya enti, Yesu nso baa onipa tebea mu sɛdeɛ ɛbɛyɛ a ɔnam ne wuo no so bɛsɛe ɔbonsam a ɔkura owuo tumi no ahoɔden. 15Na ɔnam so agye wɔn a ɛsiane sɛ wɔsuro owuo enti, wɔn asetena mu nyinaa, wɔayɛ nkoa no. 16Ɛyɛ nokorɛ turodoo sɛ ɛnyɛ abɔfoɔ na ɔboa wɔn. Na mmom, sɛdeɛ Atwerɛsɛm no ka no, “Ɔboa Abraham asefoɔ.” 17Yei kyerɛ sɛ, ɛkwan biara so no, ɛsɛ sɛ ɔyɛ sɛ ne nuanom sɛdeɛ ɛbɛyɛ a, ɔbɛyɛ wɔn nokwafoɔ ne mmɔborɔhunufoɔ Ɔsɔfopanin wɔ Onyankopɔn anim, na ɛnam so ma wɔde nnipa bɔne akyɛ wɔn. 18Enti afei, ɔbɛtumi aboa wɔn a wɔasɔ wɔn ahwɛ ɛfiri sɛ, ɔno ankasa wɔsɔɔ no hwɛeɛ maa ɔhunuu amane.\nASCB : Hebrifoɔ 2


Yohane Suboni Siesiee Kwan Mu | Yesu Asetena\nYOHANE KYERƐKYERƐƐ NKURƆFO NA ƆBƆƆ WƆN ASU\nƆBƆƆ NNIPA PII ASU, NANSO ƐNYƐ OBIARA\nYɛaka sɛnea Yesu dii mfe 12 no ɔkɔɔ asɔrefie hɔ kɔbisabisaa akyerɛkyerɛfo no nsɛm. Mfe 17 akyi no, na obiara reka Yesu busuani Yohane ho asɛm. Ná ɛyɛ afe 29, na na Yohane wɔ Yordan Asubɔnten no atɔe fam rekyerɛkyerɛ nkurɔfo wɔ nkuro nketewa a ɛwɔ hɔ nyinaa mu.\nWohwɛ Yohane ahosiesie na wotie ne nkyerɛkyerɛ a, wohu sɛ na ɔda nsow koraa. Ná n’atade yɛ yoma nwi na n’abɔso nso yɛ aboa nwoma. Aduane a na ɔdi ne ntutummɛ anaa mmɛbɛ ne wuram ɛwoɔ. Asɛm bɛn na ɔde too dwa? N’asɛm ne sɛ: “Monsakra mo adwene, na ɔsoro ahennie no abɛn.”—Mateo 3:2.\nWɔn a wɔtiee Yohane no, asɛm no pusuu wɔn paa. Wɔn mu pii huu sɛ ɛsɛ sɛ wɔsakra wɔn adwene na wɔgyae bra a wɔrebɔ no. Wɔn a wɔbaa ne nkyɛn no, na wɔfiri “Yerusalem ne Yudea nyinaa ne nsase a atwa Yordan ho ahyia nyinaa so.” (Mateo 3:5) Nkurɔfo a wɔbaa Yohane nkyɛn no pii sakraa wɔn adwene, enti ɔde wɔn hyɛɛ Yordan asubɔnten no mu bɔɔ wɔn asu. Adɛn ntia?\nNá wɔabu Onyankopɔn Mmara apam no so. Ɛho adwensakra a wɔnyae nti na Yohane bɔɔ wɔn asu. (Asomafoɔ Nnwuma 19:4) Nanso ɛnyɛ wɔn nyinaa na na wɔanya adwensakra ma wɔfata asubɔ. Bere a nyamesom mpanimfoɔ ne Farisifo ne Sadukifo bi baa Yohane nkyɛn no, ɔfrɛɛ wɔn “nhuritia mma.” Ɔka kyerɛɛ wɔn sɛ: “Monso aba a ɛkyerɛ adwensakra na monnsusu mo akomam sɛ, ‘Yɛn agya ne Abraham.’ Na mese mo sɛ Onyankopɔn bɛtumi ama Abraham anya mma afiri aboɔ yi mu. Akuma no da nnua no nhini ho dada; enti dua biara a ɛnso aba pa no wɔbɛtwa de agu gya mu.”—Mateo 3:7-10.\nAsɔfo ne Lewifo no huu sɛ Yohane rebɔ nnipa pii asu na obiara adwene wɔ ne so. Afei wɔhuu sɛ asɛm a ɔkura no nso mu yɛ duru. Enti wɔsoma kɔbisaa no sɛ: “Wone hwan?”\nYohane kaa no pen sɛ: “Ɛnyɛ mene Kristo no.”\nAfei wɔbisaa sɛ: “Ɛnneɛ na woyɛ hwan? Wone Elia anaa?”\nƆyii ano sɛ: “Ɛnyɛ mene no.”\nƐnna wɔbisaa no sɛ: “Wone Odiyifoɔ no?” Nea na wɔpɛ sɛ wɔhu ne sɛ ɔno ne Odiyifo kɛse a Mose kaa sɛ ɔbɛba no anaa.—Deuteronomium 18:15, 18.\nYohane yii wɔn ano sɛ: “Dabi!”\nAfei wɔn ani beree ne so bisaa sɛ: “Woyɛ hwan? na yɛnnya mmuaeɛ bi nkɔma wɔn a wɔsomaa yɛn no. Ɛdeɛn na woka fa wo ho?” Yohane buaa sɛ: “Mene deɛ ne nne reteam wɔ serɛ so sɛ, ‘Momma Yehowa kwan ntene,’ sɛdeɛ odiyifoɔ Yesaia kaeɛ no.”—Yohane 1:19-23.\nWɔsan bisaa sɛ: “Sɛ ɛnyɛ wone Kristo anaa Elia anaa Odiyifoɔ no a, ɛnneɛ adɛn nti na wobɔ asuo?” Ɔno nso maa wɔn mmuaeɛ a ɛtɔ aso mu sɛ: “Me deɛ, mebɔ asu nsuo mu. Nanso obi gyina mo mfimfini a monni no, deɛ ɔdi m’akyi no.”—Yohane 1:25-27.\nEnti Yohane gye toom sɛ ɔreyɛ adwuma de abɔ kwan ama Mesia no. Ná ɔreboa nkurɔfo ama wɔayɛ ahoboa atwɛn Mesia a ɔbɛyɛ Ɔhene no. Yohane kaa ne ho asɛm sɛ: “Deɛ ɔdi m’akyi reba no wɔ tumi sene me, na memfata sɛ mɛworɔ ne mpaboa.” (Mateo 3:11) Yohane kaa mpo sɛ: “Deɛ ɔdi m’akyi reba no adi m’anim ɛfiri sɛ na ɔwɔ hɔ ansa na mereba.”—Yohane 1:15.\nAsɛm a na ɛda Yohane ano ne sɛ: “Monsakra mo adwene, na ɔsoro ahennie no abɛn.” (Mateo 3:2) Ná saa asɛm no fata paa, efisɛ ɛbɔɔ nkurɔfo nkae sɛ Yesu Kristo rebɛhyɛ ne som adwuma ase, na ɔno nso ne Ɔhene a Yehowa ayi no.\nDɛn na ɛmaa Yohane daa nsow? Adwuma bɛn na ɔbɛyɛe?\nAdɛn nti na Yohane bɔɔ nkurɔfo asu?\nAsɛm bɛn na na ɛda Yohane ano? Adɛn nti na na ɛfata paa?


Nya Yehowa Nyankopɔn Akwankyerɛ So Mfaso Nnɛ\nKENKAN WƆ Afrikaans Albanian Amharic Arabic Armenian Australian Sign Language Aymara Azerbaijani Azerbaijani (Cyrillic) Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hungarian Icelandic Igbo Iloko Indian Sign Language Indonesian Isoko Italian Japanese Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mingrelian Mongolian Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Pangasinan Papiamento (Curaçao) Persian Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Tswana Turkish Turkmen Tuvaluan Twi Tzotzil Ukrainian Urdu Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nGYINAE PA BI A WOSII WƆ POLAND\n“BERE a mebɔɔ asu no, na madi mfe 15. Abosome nsia akyi no, mifii ase yɛɛ akwampaefo aboafo adwuma. Meyɛɛ no afe baako, na ɛno akyi no mebɛyɛɛ daa kwampaefo. Miwiee ntoaso sukuu no, mibisaa kwan sɛ mepɛ sɛ mekɔsom wɔ baabi a wohia Ahenni adawurubɔfo pii. Ná me ne me nanabea a ɔnyɛ Yehowa Dansefo na ɛte wɔ yɛn kurom, na na mepɛ sɛ mifi hɔ. Bere a ɔmansin sohwɛfo no kae sɛ menyɛ asɛnka adwuma no wɔ me kurom hɔ ara, baabi a wɔwoo me no, me werɛ howee paa! Ɛwom, mamma wanhu sɛnea na asɛm no ahaw me de, nanso misii me ti ase fii hɔ kosusuw asɛm a ɔkae no ho. Meka kyerɛɛ onuawa a me ne no rekɔ asɛnka no sɛ: ‘Ɛyɛ me sɛ mereyɛ ayɛ m’ade sɛ Yona. Nanso, awiei koraa no, Yona kɔɔ Niniwe. Sɛ ɛte saa a, ɛnde me nso mɛsom wɔ asasesin a wɔde ama me no mu.’\n“Masom sɛ ɔkwampaefo mfe nnan wɔ me kurom, na mahu paa sɛ nyansa wom sɛ mitiee akwankyerɛ a ɔmansin sohwɛfo no de maa me no. Mabehu sɛ me ara na na me suban nye. Seesei m’ani gye paa. Bosome baako ntam, mitumi yɛɛ Bible adesua 24. Yehowa adom so, me ne me nanabea a na ɔsɔre tia me no mpo fii ase suaa Bible.”\nANIGYESƐM BI A ESII WƆ FIJI\nNá ɛsɛ sɛ Bible suani bi a ɔwɔ Fiji si gyinae sɛ ɔbɛkɔ Kristofo nhyiam anaasɛ ɔne ne kunu bɛkɔ ne kunu busuani bi awodadi apontow ase. Ne kunu penee so sɛ ɔnkɔ ɔmantam nhyiam no. Bible suani no ka kyerɛɛ ne kunu sɛ, sɛ wɔpɔn nhyiam no a, ɔbɛba apontow no ase. Nanso, bere a ofii ɔmantam nhyiam no ase beduu fie no, osii gyinae sɛ ɛbɛyɛ papa sɛ ɔrenkɔ apontow no ase efisɛ anhwɛ a na wakɔyɛ biribi a ɛbɛma ɔne Onyankopɔn ntam asɛe. Enti wankɔ.\nSaa bere no, na ne kunu aka akyerɛ n’abusuafo sɛ, waka akyerɛ ne yere sɛ, sɛ ɔpɔn “Adansefo nhyiam” no a ɔmmra apontow no ase. Nanso, n’abusuafo no kae sɛ, “Wo yere remma da. Yehowa Adansefo nni awoda!” *\nNea efii mu bae ne sɛ, ne kunu no ani gyee gyinae a ne yere no sii no ho. Ɛyɛɛ no dɛ paa sɛ ne yere no anyɛ biribi a ɛbɛsɛe ne gyidi ne n’ahonim. Nokware a odii nti, akyiri yi otumi dii ne kunu ne afoforo adanse. Ekosii sɛn? Ne kunu no penee so sɛ wɔne no nsua Bible, na ofii ase ne ne yere no kɔɔ asafo nhyiam.\n^ nky. 7 Hwɛ “Nsɛmmisa a Efi Akenkanfo Hɔ” wɔ December 15, 2001, Ɔwɛn-Aban mu.


Edwuma Wɔ N’aber, Na Ahomgye So Wɔ N’aber | Ɔweɔn-Aban Adzesua\nKENKAN WƆ Abua Acholi Afrikaans Aja Akha Albanian Altai Alur America Mmum Kasa Amharic Amis Angola Mmum Kasa Arabic Argentina Mmum Kasa Armenian Armenian (West) Aukan Australia Mmum Kasa Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivia Mmum Kasa Boulou Brazil Mmum Kasa Britain Mmum Kasa Bulgarian Cakchiquel (Western) Cambodian Catalan Cebuano Changana (Mozambique) Chavacano Chichewa Chile Mmum Kasa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Mmum Kasa Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mmum Kasa Congo Mmum Kasa Costa Rica Mmum Kasa Croatia Mmum Kasa Croatian Cuba Mmum Kasa Czech Czech Mmum Kasa Damara Dangme Danish Digor Douala Drehu Dutch Ecuador Mmum Kasa Edo Efik El Salvador Mmum Kasa English (Borɔfo) Esan Estonian Ewe (Awona) Fijian Finland Mmum Kasa Finnish Fon French French Mmum Kasa Ga (Nkran Kasa) Garifuna Georgian German German Mmum Kasa Gitonga Gokana Greek Greek Mmum Kasa Greenlandic Guadeloupean Creole Guarani Guatemala Mmum Kasa Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Honduras Mmum Kasa Hungarian Hungary Mmum Kasa Iban Ibanag Ibinda Icelandic Idoma Igbo Igede Iloko India Mmum Kasa Indonesia Mmum Kasa Indonesian Isoko Italian Italy Mmum Kasa Japan Mmum Kasa Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kenya Mmum Kasa Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korea Mmum Kasa Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malawi Mmum Kasa Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexico Mmum Kasa Mfantse Mingrelian Mixe (North Central) Mixtec (Guerrero) Mizo Mongolian Moore Motu Mozambique Mmum Kasa Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaragua Mmum Kasa Nigeria Mmum Kasa Niuean Norwegian Nyaneka Nyungwe Nzema Okpe Oromo Ossetian Otetela Palauan Panama Mmum Kasa Pangasinan Papiamento (Curaçao) Paraguay Mmum Kasa Persian Peru Mmum Kasa Philippines Mmum Kasa Pidgin (West Africa) Poland Mmum Kasa Polish Ponapean Portuguese Portuguese (Portugal) Portuguese Mmum Kasa Punjabi Quebec Mmum Kasa Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romania Mmum Kasa Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Mmum Kasa Russian Rutoro Samoan Sangir Sango Saramaccan Sena Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Mmum Kasa Slovenian Solomon Islands Pidgin South Africa Mmum Kasa Spanish Spanish Mmum Kasa Sranantongo Sunda Swahili Swahili (Congo) Swati Swedish Tagalog Tahitian Taiwan Mmum Kasa Tajiki Tamil Tarascan Tatar Telugu Tetun Dili Thai Thailand Mmum Kasa Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuela Mmum Kasa Vietnamese Wallisian Waray-Waray Wayuunaiki Welsh Wolaita Xhosa Yapese Yoruba (Alata) Zambia Mmum Kasa Zande Zapotec (Isthmus) Zimbabwe Mmum Kasa Zulu\nADZESUA ASƐM 49\n“Hom mbra sar do nkyɛn beebi, na hom mbɔhom kakra.”—MARK 6:31.\nNDWOM 143 Kɔ Do Yɛ Edwuma No, Weɔn Na Tweɔn\n1. Nyimpa pii yɛ hɔn adze dɛn wɔ edwuma ho?\nBEEBI a etse no, ebɛn adwen na nyimpa dodow no ara wɔ wɔ edwuma ho? Sɛ ekɔ aman pii do a, ibohu dɛ edwumadzen a nkorɔfo yɛ nye mber dodow a wɔdze yɛ edwuma ndɛ no, ibi nnsii da. Nyimpa a wɔyɛ edwuma tra do no, mpɛn pii no wonnya adagyer a wɔdze bɛgye hɔn ahom, wɔdze bɔhwɛ hɔn mbusua, anaa wɔdze bosũa Nyankopɔn ho adze. (Ɔsɛnk. 2:23) Nyimpa afofor so dze, wɔmmpɛ dɛ wɔbɛyɛ edwuma koraa. Ntsi, da biara wɔdze nsɛm yiyi hɔnho ano wɔ edwuma a wɔbɛyɛ ho.—Mbɛ. 26:13, 14.\n2-3. Ebɛn nhwɛdo pa na Jehovah na Jesus ayɛ wɔ edwuma ho?\n2 Nyimpa a wɔwɔ wiadze yi mu no, binom yɛ edwuma tra do, na binom so nnyer hɔnho nnyɛ edwuma. Naaso, hwɛ mbrɛ Jehovah na Jesus si bu edwuma fa. Yenyim dɛ Jehovah yɛ obi a ɔpɛ edwuma. Jesus daa dɛm nokwasɛm yi edzi ber a ɔkãa dɛ: “M’Egya yɛ edwuma bodu sesei na mo so meyɛ edwuma.” (John 5:17) Hwɛ edwuma ara nko a Nyankopɔn yɛe ber a ɔbɔɔ amansan yi na abɔfo pii a yenntum mmbu hɔn ano no. Afei so, yehu ndzɛmba pii a ɔyɛ fɛw a Nyankopɔn abɔ wɔ asaase yi do. Ɔfata paara dɛ ɔdwontofo no kãa asɛm a odzi do yi: ‘Jehovah, mbrɛ wo ndwuma dua dɔɔ sõ a! Nyansa mu na ayɛ hɔn nyinara: asaase ahyɛ w’abɔdze mã.’—Ndw. 104:24.\n3 Jesus sũasuaa n’Egya. Ɔboaa Nyankopɔn ber a nna “orisiesie ɔsorsor no.” Nna ɔwɔ Jehovah ne nkyɛn dɛ “odwimfopanyin.” (Mbɛ. 8:27-31) Iyi ekyir koraa no, Jesus baa asaase do, na ɔbɛyɛɛ edwuma soronko bi. Jesus kãa dɛ n’edziban nye dɛ ɔbɛyɛ dɛm edwuma a Jehovah dze ahyɛ ne nsa no. Biribiara a ɔyɛe wɔ asaase do no daa no edzi dɛ Nyankopɔn na ɔsomaa no.—John 4:34; 5:36; 14:10.\n4. Ɔdze fa ahomgye ho no, ebɛnadze na yebotum esũa efi Jehovah na Jesus hɔ?\n4 Yeehu dɛ Jehovah na Jesus ayɛ edwumadzen ho nhwɛdo ama hɛn. Aso iyi kyerɛ dɛ no ho nnhia dɛ yɛgye hɛn ahom wɔ edwuma ho? Ɔnntse dɛm koraa. Jehovah yɛ obi a ɔmmberɛ, dɛm ntsi onnhia dɛ ɔgye n’ahom ber a ɔayɛ edwuma bi ewie no. Naaso, Bible no kã dɛ ber a Jehovah bɔɔ ɔsor na asaase wiei no, “ɔhomee na ɔdwedwee noho.” (Ex. 31:17) Iyi ma yehu dɛ Jehovah gyaa dɛ ɔrobɔ adze na ɔgyee mber dze hwɛɛ ndzɛmba a ɔayɛ no, na odzii dɛw wɔ ho. Ɔwɔ mu dɛ ber a Jesus baa asaase do no ɔyɛɛ edwumadzen dze, naaso ɔgyee ber gyee n’ahom na ɔnye n’anyɛnkofo too nsa dzidzii.—Matt. 14:13; Luke 7:34.\n5. Ebɛnadze na ɔyɛ dzen ma Nyankopɔn n’asomfo pii dɛ wɔbɛyɛ?\n5 Bible no hyɛ Nyankopɔn n’asomfo nkuran dɛ wɔnyɛ nkorɔfo a hɔn enyi gye edwuma ho. Ɔwɔ dɛ n’asomfo dze nsi yɛ edwuma, na onnyi dɛ wɔyɛ akwadwefo. (Mbɛ. 15:19) Bi a eyɛ edwuma dze hwɛ w’ebusua. Afei so, Christ n’esuafo nyina wɔ asodzi dɛ wɔbɛyɛ asɛmpaka edwuma no. Naaso, ohia dɛ egye ber dze gye w’ahom yie. Ɔtɔ da a, aso ɔyɛ dzen ma wo dɛ ibenya mber dze ayɛ edwuma, edze bi akɔ asɛnka, na edze bi so agye w’ahom? Yebesi dɛn ehu mber dodow a ɔwɔ dɛ yɛdze yɛ edwuma nye mber dodow a ɔwɔ dɛ yɛdze gye hɛn ahom?\nNYA BER MA EDWUMA, NA NYA BER SO MA AHOMGYE\n6. Ebɛn kwan do na Mark 6:30-34 ma yehu dɛ nna Jesus wɔ edwuma na ahomgye ho adwen pa?\n6 Ohia dɛ inya ber ma edwuma, na inya ber so ma ahomgye. Sunsum kaa Ɔhen Solomon ma ɔkãa dɛ: ‘Adze biara wɔ n’aber a wɔahyɛ ato hɔ.’ Ɔkãa ber a wɔtsɛw anaa wodua, wosi, wosũ, wɔserew, wɔsaw, nye ndzɛmba afofor ho asɛm. (Ɔsɛnk. 3:1-8) Ɔda edzi pefee dɛ, edwuma na ahomgye yɛ ndzɛmba etsitsir ebien bi a ɔka hɛn asetsena ho. Nna Jesus wɔ edwuma na ahomgye ho adwen pa. Da kor bi, asomafo no kɔr asɛnka a nna adagyer nnyi mu koraa. Wobodurii no, nna nkorɔfo so ridzi hɔn hɔ akɔnaaba ma “wonnya adagyer nndzidzi mpo.” Jesus hun dɛm no, ɔkãa dɛ: “Homankasa hom mbra sar do nkyɛn beebi, na hom mbɔhom kakra.” (Kenkan Mark 6:30-34.) Ɔwɔ mu dɛ ɔnnyɛ ber nyina na Jesus nye n’esuafo no nyaa adagyer gyee hɔn ahom dɛ mbrɛ wɔpɛ dze, naaso nna onyim dɛ hɔn nyina hia ahomgye.\n7. Sɛ yehu dza Mbra no kãe faa Ahomgyeda no ho a, ebɛnadze na ɔbɔboa hɛn ma yaayɛ?\n7 Ɔtɔ da a, ohia dɛ hɛn nyina gye hɛn ahom anaa yɛyɛ nsesa wɔ ndzɛmba a yɛyɛ no da biara no mu. Dza ɔma yehu dɛ asɛm yi yɛ nokwar nye dɛ, Nyankopɔn yɛɛ nhyehyɛɛ bi maa no nkorɔfo wɔ tsetse mber mu. Ɔno nye dapɛn dapɛn Ahomgyeda ho nhyehyɛɛ no. Ɔwɔ mu dɛ yennyi Moses Mbra no ase dze, naaso sɛ yehu dza Mbra no kãe faa Ahomgyeda no ho a, yebotum enya mfaso efi mu. Iyi botum aboa hɛn ma yeesusu ho ahwɛ dɛ yɛwɔ edwuma na ahomgye ho adwen pa anaa.\nNNA AHOMGYEDA NO YƐ BER A WƆDZE SOM NYANKOPƆN NA WƆDZE GYE HƆN AHOM\n8. Dɛ mbrɛ Exodus 31:12-15 kyerɛ no, nna Ahomgyeda no yɛ da a wɔdze yɛ dɛn?\n8 Bible no kã dɛ Nyankopɔn dze “nda” esia bɔɔ adze. Iyi ekyir no, ogyaa dɛ ɔbɔbɔ ndzɛmba wɔ asaase do. (Gen. 2:2) Naaso, Jehovah yɛ obi a ɔpɛ edwuma, ntsi wɔ akwan bi do no, ‘ɔakɔ do ayɛ edwuma.’ (John 5:17) Jehovah dze “nda” esia yɛɛ edwuma na ɔgyee n’ahom “da” a otsĩa esuon no. Ntsi, ɔkãa kyerɛɛ Israelfo no dɛ da a otsĩa esuon biara no wɔngye hɔn ahom. Nyankopɔn kãa dɛ Ahomgyeda no yɛ asɛnkyerɛdze a ɔda ɔno nye Israelfo no hɔn ntamu. Nna da a ɔtse dɛm no yɛ ‘ahomgye, ɔyɛ adze krɔnkrɔn ma Jehovah.’ (Kenkan Exodus 31:12-15.) Sɛ odu da a ɔtse dɛm a, nna onnyi dɛ obiara yɛ edwuma. Mbofra o, nkowaa o, mbowa o, nna onnyi dɛ hɔn mu biara yɛ edwuma dɛm da no. (Ex. 20: 10) Iyi maa ɔman no nyaa kwan dze hɔn adwen sii Nyankopɔn no som do.\n9. Jesus n’aber do no, nna nkorɔfo wɔ adwen a ɔnntsen wɔ Ahomgyeda no ho. Ɔno nye dɛn?\n9 Nna Ahomgyeda no ye ma Nyankopɔn no nkorɔfo. Naaso, odur Jesus n’aber do no, nna nyamesom akandzifo no ahyehyɛ mbra pii afa Ahomgyeda no ho ma ne dzi ayɛ dzen ama nkorɔfo. Sɛ obi pempan eburow mbɛtsem anaa wɔsa obi yarba Ahomgyeda a, nna nyamesom akandzifo yi kã dɛ ɔyɛ bɔn. (Mark 2:23-27; 3:2-5) Nna iyi nnyɛ dza Nyankopɔn pɛ. Jesus maa hɔn a nna wɔpɛ dɛ wotsie no no hun dɛm nokwasɛm yi.\nSɛ odu Ahomgyeda a, nna Jesus n’ebusua dze hɔn adwen si ɔsom a wɔdze bɛma Nyankopɔn no do (Hwɛ nkyekyɛmu 10) *\n10. Ebɛn kwan do na Matthew 12:9-12 ma yehu adwen a nna Jesus wɔ wɔ Ahomgyeda no ho?\n10 Jesus nye n’ekyirdzifo a wɔyɛ Jewfo no dzii Ahomgyeda, osiandɛ nna wɔhyɛ Moses Mbra no ase. * Naaso, Jesus dze ne nsɛm a ɔkãe nye ne ndzeyɛɛ kyerɛɛ dɛ ɔnnyɛ mfom dɛ obi befi ayamuyie mu ayɛ adze aboa afofor wɔ Ahomgyeda. Ɔkãe ma no mu daa hɔ dɛ: “Ɔfa mbra mu dɛ wɔyɛ yie ahomgyeda.” (Kenkan Matthew 12:9-12.) Oemmbu ayamuyie mu a obi befi ayɛ adze aboa afofor dɛ otsia Ahomgyeda no. Ndzɛmba a Jesus yɛe no ma yehu dɛ nna ɔtse siantsir paara ntsi a Nyankopɔn kãa kyerɛɛ no nkorɔfo dɛ wɔngye hɔn ahom wɔ Ahomgyeda no ase. Osiandɛ Nyankopɔn no nkorɔfo gyee hɔn ahom wɔ hɔn ndwuma ho ntsi, wotumii dze hɔn adwen sii Nyankopɔn no som do. Ɔda edzi dɛ ebusua a wɔtsetsee Jesus wɔ mu no, nna wɔdze Ahomgyeda no som Nyankopɔn. Siantsir a yetum kã dɛm nye dɛ, aber a nna Jesus wɔ no kurow mu Nazareth no, kyerɛwnsɛm no kãe faa no ho dɛ: “Dɛ mbrɛ [Jesus] ɔtɔ dɛ ɔyɛ no, ɔkɔr nhyiamudan no mu ahomgyeda no, na ɔsoɛree gyinaa dɛ ɔrebɛkenkan.”—Luke 4:15-19.\nEBƐN SUBAN NA EDA NO EDZI WƆ EDWUMA HO?\n11. Ɔdze fa edwumadzen ho no, woana na ɔyɛɛ ho nhwɛdo pa maa Jesus?\n11 Joseph na ɔtsetsee Jesus, ntsi ɔda edzi pefee dɛ, aber a nna ɔrekyerɛ Jesus duadwimfo edwuma no, ɔsaan so kyerɛɛ no Nyankopɔn adwen wɔ edwuma ho. (Matt. 13:55, 56) Ɔda edzi dɛ nna Jesus hu edwumadzen a n’egya Joseph yɛ da biara dze hwɛ n’ebusua a no mufo dɔɔ sõ no. Mber bi ekyir no, Jesus kãa kyerɛɛ n’esuafo no dɛ: “Odwumayɛfo n’apaadze sɛ no.” (Luke 10:7) Nokwasɛm nye dɛ nna Jesus nyim mbrɛ wosi yɛ edwumadzen.\n12. Ebɛn kyerɛwnsɛm ahorow na ɔma yehu dza Bible no kã fa edwumadzen ho?\n12 Nna ɔsomafo Paul so nyim mbrɛ wosi yɛ edwumadzen. Nna n’edwuma tsitsir nye dɛ obedzi Jesus ne dzin nye n’asɛm ho dase. Naaso, Paul saan so yɛɛ honam afamu edwuma dze hwɛɛ noho. Nna Thessalonicafo no nyim no ‘mbɔdzembɔ nye ne berɛ.’ Afei so, nna wonyim edwumadzen a ɔyɛe ‘adzekyee nye adzesaa, amma ɔaannyɛ adzesoa amma obiara.’ (2 Thess. 3:8; Andw. 20:34, 35) Aber a Paul kãa dɛm asɛm yi no, ɔbɛyɛ dɛ nna ntamadan ho edwuma a ɔyɛ no ho asɛm na ɔrekã. Ɔwɔ Corinth no, ɔtsenaa Aquila na Priscilla hɔn nkyɛn na ‘ɔnye hɔn yɛɛ edwuma, nna hɔn edwuma nye dɛ wɔyɛ ntamadanyɛfo.’ Ber a Paul kãa dɛ ɔyɛɛ edwuma “adzekyee nye adzesaa” no, nna nnyɛ dza ɔrekyerɛ nye dɛ ɔyɛɛ edwuma araa ma ɔanngye n’ahom da. Nda bi wɔ hɔ a, nna ɔnnyɛ edwuma; ibi nye Ahomgyeda. Nna Jewfo no so nnyɛ edwuma Ahomgyeda. Ntsi, nna Paul dze ho kwan no dzi hɔn dase.—Andw. 13:14-16, 42-44; 16:13; 18:1-4.\n13. Ebɛnadze na yebotum esũa efi Paul no nhwɛdo no mu?\n13 Ɔsomafo Paul yɛɛ nhwɛdo pa. Nna ɔwɔ dɛ ɔyɛ honam afamu edwuma. Naaso ɔhwɛɛ so hun dɛ ɔbɛkã “Nyankopɔn asɛmpa” no daa; ɔno na ɔyɛ edwuma krɔnkrɔn. (Rom. 15:16; 2 Cor. 11:23) Ɔhyɛɛ afofor nkuran dɛ, hɔn so wɔnkã asɛm no daa. Dɛm ntsi, Aquila na Priscilla bɛyɛɛ Paul “n’asɛfo dwumadzifo wɔ Christ Jesus mu.” (Rom. 12:11; 16:3) Paul hyɛɛ Corinth asafo no nkuran dɛ wɔnyɛ pii wɔ “Ewuradze edwuma mu.” (1 Cor. 15:58; 2 Cor. 9:8) Jehovah mpo dze no sunsum kaa Paul ma ɔkãa dɛ: “Sɛ obi mmpɛ dɛ ɔyɛ edwuma a, na eso mma onndzidzi.”—2 Thess. 3:10.\n14. Asɛm a Jesus kãe wɔ John 14:12 no kyerɛ dɛn?\n14 Edwuma a ohia papaapa a ɔwɔ dɛ yɛyɛ wɔ ewiei ber yi mu nye dɛ yɛbɛkã asɛm no na yaayɛ nkorɔfo Jesus n’esuafo. Jesus kãe too hɔ dɛ n’esuafo bɛyɛ ndwuma akɛse akyɛn dza ɔyɛe no! (Kenkan John 14:12.) Nna nnyɛ dza Jesus repɛ akyerɛ nye dɛ yɛbɛyɛ anwanwadze dɛ mbrɛ ɔyɛe no. Mbom, nna ɔrepɛ akyerɛ dɛ yɛbɛyɛ asɛnka edwuma no akyɛr asen no. Afei so, yɛbɛkã asɛmpa no wɔ mbea pii na yaakã akyerɛ nyimpa pii akyɛn dza ɔyɛe no.\n15. Ebɛn nsɛm na ɔwɔ dɛ yebisa hɛnho, na ebɛnadze ntsi a?\n15 Sɛ eyɛ honam afamu edwuma a, ɔnodze bisa woho dɛ: ‘Aso wonyim me wɔ edwuma mu dɛ obi a ɔyɛ edwumadzen? Ana muwie m’edwuma wɔ ber ano, na meyɛ dza mubotum nyina?’ Sɛ ibua dɛ nyew a, nna ɔkyerɛ dɛ w’edwumawura botum enya wo mu ahotodo. Afei so, bi a w’edwumamufo a wohu mbɔdzen a ebɔ no benya ɔpɛ dɛ wobetsie Ahendzi no ho asɛm no. Ɔba no asɛmpaka na ɔkyerɛkyerɛ edwuma no a, ibotum ebisa woho dɛ: ‘Aso wonyim me dɛ meyer moho yɛ asɛnka edwuma no? Ana misiesie moho yie yɛ nserahwɛ a odzi kan? Sɛ nkorɔfo kyerɛ asɛm no ho enyigye a, ana meyɛ ntsɛm san kɛsera hɔn? Aso medze moho hyɛ asɛnka edwuma no n’afã ahorow nyina mu daa?’ Sɛ ibua dɛ nyew a, w’enyi bɛgye wɔ asɛnka edwuma no mu.\nEBƐN ADWEN NA EWƆ WƆ AHOMGYE HO?\n16. Sɛ edze adwen a nna Jesus nye n’asomafo no wɔ wɔ ahomgye ho no toto adwen a nyimpa pii a wɔwɔ hɔ ndɛ no wɔ no ho a, ebɛn nsonsonee na ɔwɔ mu?\n16 Nna Jesus nyim dɛ ɔtɔ da a, ohia dɛ ɔnye n’asomafo no gye hɔn ahom. Naaso, nyimpa a nna wɔwɔ hɔ dɛm aber no nye nyimpa a wɔwɔ hɔ ndɛ no, hɔn mu pii yɛ hɔn adze tse dɛ ɔdzefo a Jesus kãa noho asɛm wɔ ne mfatoho mu no. Dɛm ɔbarimba no kãa kyerɛɛ noho dɛ: “Gye w’ahom, nom, na ma woho ntɔ wo.” (Luke 12:19; 2 Tim. 3:4) Nna ɔbarimba yi susu dɛ adze a ohia tsitsir wɔ asetsena mu nye enyigyedze na ahomgye. Naaso, Jesus nye n’asomafo no annyɛ hɔn adze dɛm; wɔamma hɔn enyi a wɔbɛgye annyɛ adze a ohia tsitsir wɔ hɔn asetsena mu.\nSɛ yenya edwuma na ahomgye ho adwen pa a, yebenya kwan dze hɛn adwen esi ndwuma pa a yɛbɛyɛ a ɔbɛma yenya enyigye no do (Hwɛ nkyekyɛmu 17) *\n17. Ber a yɛmmfa nnkɔ edwuma no, yɛdze dzi dwuma dɛn?\n17 Ndɛ, yɛbɔ mbɔdzen dɛ yebosũasua Jesus. Ber a yɛmmfa nnkɔ edwuma no, yɛdze bi gye hɛn ahom, na yɛdze bi so yɛ ndzepa tse dɛ asɛnka edwuma nye Christianfo nhyiamu a yɛkɔ. Nokwasɛm mpo nye dɛ, yebu esuafoyɛ edwuma no nye asafo nhyiamu a yɛkɔ no dɛ ohia papaapa ma ntsi, yɛyɛ dza yebotum nyina dze hɛnho hyɛ ndzɛmba krɔnkrɔn a ɔtse dɛm mu daa. (Heb. 10:24, 25) Sɛ yetu kwan kɔ beebi kɛgye hɛn ahom mpo a, yɛkɔ asafo nhyiamu ɔmmfa ho beebi a yɛwɔ no, na hɔn a yehyia hɔn no so, yɛhwehwɛ ho kwan no nye hɔn bɔ Bible mu nkɔmbɔ.—2 Tim. 4:2.\n18. Ebɛnadze na hɛn Hen, Christ Jesus, pɛ dɛ yɛyɛ?\n18 Ɔyɛ hɛn enyigye papaapa dɛ hɛn Hen, Christ Jesus, nnhwehwɛ dza ɔbor hɛn ahoɔdzen do, na mbom ɔboa hɛn ma yenya edwuma na ahomgye ho adwen pa! (Heb. 4:15) Ɔpɛ dɛ yɛgye hɛn ahom dɛ mbrɛ ɔsɛ. Nkyii so, ɔpɛ dɛ yɛyɛ edwumadzen dze hwɛ hɛnho na yɛdze hɛnho hyɛ esuafoyɛ edwuma a ɔyɛ enyigye no mu. Adzesua a odzi hɔ mu no, yɛbɔhwɛ dza Jehovah ama Jesus ayɛ mbrɛ ɔbɛyɛ a ɔbɛgye hɛn efi nkowaasom a ɔyɛ yaw mu.\nSɛ yɛhwɛ nhwɛdo a Jehovah na Jesus ayɛ wɔ edwuma ho no a, ebɛnadze na yebotum esũa efi mu?\nEbɛnadze na Ahomgyeda no maa Israelfo no tumii yɛe, na ebɛnadze na iyi kyerɛ ma hɛn?\nEbɛnadze ntsi na ɔwɔ dɛ yenya edwuma na ahomgye ho adwen pa?\nNDWOM 38 Ɔbɛma Ayɛ Dzen\n^ nky. 5 Kyerɛwnsɛm no ma yehu mbrɛ yebesi enya edwuma nye ahomgye ho adwen pa. Iyi ho nhwɛdo nye dapɛn dapɛn Ahomgyeda ho nhyehyɛɛ a Jehovah dze maa Israelfo no. Ntsi, yebosusu dɛm nhyehyɛɛ yi ho wɔ adzesua yi mu, ama yeehu mbrɛ yebesi enya edwuma nye ahomgye ho adwen pa.\n^ nky. 10 Nna esuafo no wɔ obu kɛse paara ma Ahomgyeda no. Ntsi ber a Jesus wui no, wogyaa ahoboa a nna wɔreyɛ a wɔdze besie no no kesii dɛ Ahomgyeda no baa ewiei.—Luke 23:55, 56.\n^ nky. 55 MFONYIN NO HO NKYERƐKYERƐMU: Joseph nye n’ebusua rokɔ nhyiamudan mu wɔ Ahomgyeda.\n^ nky. 57 MFONYIN NO HO NKYERƐKYERƐMU: Egya bi yɛ edwuma dze hwɛ n’ebusua. Ber a ɔammfa annkɔ edwuma no, ɔwɔ mu dɛ ɔnye n’ebusua etu kwan dɛ wɔrekɛgye hɔn ahom dze, naaso ɔdze noho ahyɛ ɔsom edwuma n’afã ahorow mu.\nFa mona Fa mona Edwuma Wɔ N’aber, Na Ahomgye So Wɔ N’aber


5 Mose 14 ASCB - Matej 14 CRO\n5 Mose 14:1-29\nNnuane A Ɛho Teɛ Ne Nea Ɛho Nteɛ\n1Moyɛ Awurade mo Onyankopɔn mma. Ɛno enti mommotabota mo ho anaa monnnyi mo moma so mma awufoɔ, 2ɛfiri sɛ, moyɛ nnipa kronkron ma Awurade, mo Onyankopɔn. Nnipa a wɔwɔ asase so nyinaa, mo na Awurade ayi mo sɛ nʼagyapadeɛ a ɛsom bo.\n3Monnni akyiwadeɛ biara. 4Yeinom ne mmoa a ɛsɛ sɛ mowe: nantwie, odwan, abirekyie 5ɔforoteɛ, adowa, ɔwansane, eyuo, ɔtwe, ɛkoɔ ne abereɛ. 6Na monni atɔteboa biara a ne tɔte mu apae mmienu na ɔpu wesa. 7Nanso, ntɔteboa a wɔpu wesa anaa wɔn tɔte mu apae mmienu koraa mu no, monnwe yoma, adanko ne atwaboa, ɛfiri sɛ, wɔpu wesa deɛ, nanso wɔn tɔte mu mpaeɛ; wɔn ho nte mma mo. 8Ɔprako nso ho nte. Ɛwom sɛ ne tɔte mu apae deɛ, nanso ɔmpu nwesa. Ɛnsɛ sɛ mowe ne nam anaa mode mo nsa sɔ ne funu mu koraa.\n9Nsuomnam a wɔwɔ tɛtɛ ne abon nyinaa motumi we. 10Nanso, nsuomnam a wɔnni tɛtɛ ne abon deɛ, monnwe. Wɔn ho nte mma mo.\n11Anomaa biara a ne ho te no, monwe. 12Nnomaa a ɛnsɛ sɛ mowe nie: ɔkɔdeɛ, opete, asuo so ɔkɔdeɛ, 13ɔkompete, nkorɔma ahodoɔ nyinaa 14kwaakwaadabi ahodoɔ nyinaa, 15sohori, anadwo akorɔma, ɛpo so asomfena ne akorɔma ahodoɔ nyinaa, 16ɔpatuo, ɔpatukɛseɛ, bakanoma 17nantwinoma, opete ne ɛpo so anene, 18ne asukɔnkɔn ahodoɔ nyinaa, asɔkwaa ne apan.\n19Ntuboa a wɔnante nyinaa ho nnte mma mo; monnwe. 20Nanso ntuboa a wɔn ho te nyinaa deɛ, monwe.\n21Monnwe aboa bi a ɔno ankasa awuo. Momfa ma ɔhɔhoɔ a ɔne mo te, anaasɛ montɔn ma ɔnanani. Na mo ankasa deɛ, monnwe, ɛfiri sɛ, wɔayi mo asi nkyɛn sɛ ɔman kronkron ama Awurade, mo Onyankopɔn.\nMonnoa abirekyie ba wɔ ne maame nufosuo mu.\nNtotosoɔ Dudu Ho Mmara\n22Mo mfuo mu nnɔbaeɛ no, monyi mu ntotosoɔ dudu a ɛyɛ nkyɛmu edu mu baako wɔ mo nnɔbaeɛ mu afe biara otwaberɛ mu. 23Momfa saa ntotosoɔ dudu yi mmra baabi a Awurade, mo Onyankopɔn, bɛkyerɛ mo na momfa nkamfo ne din na monni wɔ nʼanim. Mo aburoo, mo nsa, mo ngo ne mo anantwie ne mo nnwan abakan mmarima nso, monyɛ wɔn saa ara. Ntotosoɔ dudu no botaeɛ ne sɛ, ɛkyerɛ mo sɛ, ɛsɛ sɛ daa mosuro Awurade, mo Onyankopɔn. 24Sɛ beaeɛ a Awurade, mo Onyankopɔn, bɛkyerɛ mo sɛ monkamfo ne din no kwan ware firi mo fie a, 25motumi tɔn mo afudeɛ ne mo nyɛmmoa ntotosoɔ dudu no kyɛfa gye sika de kɔ faako a Awurade, mo Onyankopɔn, akyerɛ mo hɔ. 26Sɛ moduru hɔ a, momfa sika no ntɔ biribiara a mo kɔn dɔ, sɛ ebia, nantwie, odwan, bobesa, anaa nsã biara a ɛyɛ den ne adeɛ biara a mo kra pɛ na monni wɔ hɔ wɔ Awurade mo Onyankopɔn anim, na mo ne mo fiefoɔ ani nnye. 27Lewifoɔ a wɔfra mo mu no, mommma mo werɛ mfiri wɔn, ɛfiri sɛ, wɔnni kyɛfa biara a wɔdi so sɛdeɛ mowɔ no.\n28Mfeɛ mmiɛnsa biara awieeɛ no, momfa mo mfudeɛ ntotosoɔ dudu no mmra mmɛkora no wɔ kuro a ɛbɛn mu. 29Momfa mma Lewifoɔ a wɔnni kyɛfa wɔ mo mu no ne ananafoɔ a wɔwɔ mo nkuro so no, nwisiaa ne akunafoɔ a wɔwɔ mo nkuro so sɛdeɛ wɔbɛtumi adidi amee. Na Awurade, mo Onyankopɔn, bɛhyira mo nnwuma nyinaa so.\nASCB : 5 Mose 14


Забур 56 CARS - Nnwom 56 ASCB\nDawid dwom a ɔtoeɛ ɛberɛ a Filistifoɔ kyeree no wɔ Gat no.\n1Ao Onyankopɔn, hunu me mmɔbɔ na nnipa taa me anibereɛ so;\nda mu nyinaa, wɔmia mmirika a wɔtu wɔtaa me no mu.\n2Wɔn a wɔbɔ me ahohora taa me da mu nyinaa;\nwɔn a wɔma wɔn ho so tia me dɔɔso.\n3Sɛ mebɔ hu a,\nmede me ho bɛto wo so.\n4Onyankopɔn a mekamfo nʼasɛm no,\nmede me ho to Onyankopɔn so, na merensuro.\nƐdeɛn na onipa dasani bɛtumi ayɛ me?\n5Ɛda mu nyinaa wɔgye mʼano si bɔne;\nɛberɛ biara wɔbɔ pɔ sɛ wɔbɛteetee me.\n6Wɔbɔ pɔ, na wɔtetɛ,\nna wɔpere sɛ wɔbɛkum me.\n7Ɛkwan biara so, mma wɔmfa wɔn ho nni;\nAo Onyankopɔn, brɛ amanaman no ase wɔ wʼabufuo mu.\n8Twerɛ me kwadwom to hɔ;\nsese me nisuo wɔ wo nwoma mmobɔeɛ no mu.\nƐnni deɛ woatwerɛ ato hɔ no mu anaa?\n9Sɛ mepɛ mmoa firi wo hɔ a,\nmʼatamfoɔ bɛsane wɔn akyi.\nYei bɛma mahunu sɛ Onyankopɔn wɔ mʼafa.\n10Onyankopɔn a mekamfo nʼasɛm no,\nAwurade a mekamfo nʼasɛm no,\n11mede me ho to Onyankopɔn so; na merensuro.\nƐdeɛn na ɔdasani bɛtumi ayɛ me?\n12Ao Onyankopɔn, mehyɛ ɛbɔ a mahyɛ wo no ase,\nmede mʼaseda afɔdeɛ bɛbrɛ wo.\n13Ɛfiri sɛ, woagye me afiri owuo mu,\nwoamma me nan ansunti,\nsɛdeɛ mɛtumi anante Onyankopɔn anim\nwɔ nkwa hann mu.\nASCB : Nnwom 56


Efesofo 5 - Nkwa Asem (NA-TWI) | Biblica\nEfesofo 5 - Nkwa Asem (NA-TWI)\nHwɛ sɛ wobɛfata Onyankopɔn anim\n1Esiane sɛ moyɛ Onyankopɔn mma pa no nti, ɛsɛ sɛ mobɔ mmɔden na mosɛ no. 2 Ɛsɛ sɛ ɔdɔ di mo abrabɔ so sɛnea Kristo dɔɔ yɛn no nti, ɔde ne nkwa too hɔ maa yɛn sɛ afɔrebɔde a ɛyɛ huam na ɛsɔ Onyankopɔn ani no.\n3 Esiane sɛ moyɛ Onyankopɔn nkurɔfo no nti, ɛnsɛ sɛ wɔbɔ aguamammɔ anaa afide anaa anibere so de bata mo din ho. 4 Saa ara nso na ɛmfata sɛ moka kasa fi. Mmom ɛsɛ sɛ moda Onyankopɔn ase.\n5 Munnya ntease sɛ, obiara a ɔbɔ aguaman na ɔyɛ afide, na ɔyɛ oniberefo, ‘anibere yɛ abosonsom no bi’ no, rennya kyɛfa biara wɔ Kristo ne Onyankopɔn ahenni no mu bi. 6 Mommma obiara mmfa nsɛm a aba nni mu nnaadaa mo. Efisɛ, saa nneɛma no na ɛma Onyankopɔn bo fuw wɔn a wɔyɛ asoɔden no. 7 Enti mo ne saa nnipa no nnyɛ biribiara. 8 Na mo ankasa mowɔ esum mu nanso esiane sɛ moabɛyɛ Awurade nkurɔfo no nti, moaba hann mu. Enti ɛsɛ sɛ motena ase sɛ nnipa a wɔyɛ hann mma. 9 Efisɛ, hann no na wotwa mu aba pa biara, a ɛyɛ trenee ne nokware.\n10 Munsua nea ɛsɔ Awurade ani yɛ. 11 Montwe mo ho mfi nneɛma hunu a nnipa yɛ a ɛwɔ esum mu no ho. Na mmom, monna no adi wɔ hann mu. 12 Ɛyɛ aniwu sɛ wɔka nneɛma a wɔyɛ no esum mu no ho asɛm? 13 Na sɛ wɔda nneɛma no nyinaa adi wɔ hann mu a, na wobehu wɔn su ankasa. 14 Efisɛ, biribiara a wɔda no adi no bɛyɛ hann. Enti na wɔaka se, “Nyan, wo a woada, na sɔre fi awufo mu! Na Kristo bɛhyerɛn wɔ wo so.” 15 Enti monhwɛ mo asetena so yiye pa ara. Monntena ase sɛ wɔn a wonnim hwee, na mmom montena ase sɛ anyansafo. 16 Bere biara a mubenya no, monhwere no yiye efisɛ, nna yi yɛ nna bɔne. 17 Monnyɛ adwenem harefo na monhwehwɛ nea Awurade pɛ sɛ moyɛ.\n18 Monnnom nsa mmmow na amfa mo ankɔ ɔsɛe mu. Na mmom momma Honhom Kronkron no nhyɛ mo ma.\n19 Momfa nnwom mu nsɛm nkasa nkyerɛ mo ho mo ho. Monto dwom mma Awurade na monkamfo no wɔ koma mu. 20 Bere biara monna Agya Onyankopɔn ase wɔ biribiara mu wɔ Awurade Yesu Kristo din mu.\n21 Esiane obu a mubu Kristo nti, mommrɛbrɛ mo ho ase.\n22 Ɔyerenom, mommrɛ mo ho ase mma mo kununom sɛnea mobrɛ mo ho ase ma Awurade no, 23 efisɛ, okunu wɔ tumi wɔ ne yere so sɛnea Kristo nso wɔ tumi wɔ asafo no so no. Kristo ankasa nipadua no yɛ asafo no Agyenkwa. 24 Enti ɛsɛ sɛ ɔyerenom brɛ wɔn ho ase koraa ma wɔn kununom sɛnea asafo no brɛ ne ho ase ma Kristo no.\n25 Okununom, monnodɔ mo yerenom sɛnea Kristo dɔɔ asafo no nti ɔde ne kra too hɔ, 26 nam asubɔ ne Onyankopɔn asɛm so de tew ho 27 de ama ne ho wɔ ne fɛ ne ne kronnyɛ mu a ɛho ntɔɔ kyima bi no. 28 Ɛsɛ sɛ mmarima dɔ wɔn yerenom sɛnea wɔdɔ wɔn nipadua no. Ɔbarima a ɔdɔ ne yere no dɔ n’ankasa ne ho. 29 Obiara ntan ne ho. Mmom, ɔma no aduan di, hwɛ no yiye sɛnea Kristo hwɛ asafo no pɛ; 30 yɛn nso yɛyɛ ne nipadua ho akwaa bi.\n31 Sɛnea Kyerɛwsɛm no ka se, “Eyi nti na ɔbarima begyaw n’agya ne ne na na ɔde ne ho akɔbata ne yere na wɔn baanu no nyinaa ayɛ biako.” 32 Saa asɛm yi yɛ nokware na mete ase sɛ ɛfa Kristo ne asafo no ho. 33 Na ɛfa wo nso wo ho. Ɛsɛ sɛ okunu biara dɔ ne yere sɛ n’ankasa ne ho, na ɔyere biara nso bu ne kunu.\nNA-TWI : Efesofo 5